حه‌قیقه‌ت چییه؟ (بەشی دووەم)\nلیونارد ملۆدینۆ و ستیڤن هاوکینگ\nوەرگێڕانی: حسێن حسێنی\nبه شیوازی باو ئه‌وانه‌ی که (ریالیسم)یان قه‌بوول نییه پێیان ده‌ڵێن (دژه-ریالیسم) دژه- ریالیسم له نیوان زانستی (تاقی کردنه‌وه‌یی) و زانستی (تیوری) به شێوازی نه‌وعی فه‌رزی بوونی جیاوازی ده‌که‌ن. ئه‌وان وه‌ها یان ده‌وت که بینین و ته‌جروبه مانایان هه‌یه، به‌ڵام تیورییه‌کان هه‌ڵگری حه‌قیقه‌تی ڕاستتر و قوڵتر نیین بۆیه ئامیره‌کان له‌وان به که‌لکترن. هه وه‌ها دژه-ریالیسته‌کان باوه‌ڕیان وابوو که ده‌بێت زانست کورت بکرێنه‌وه بۆ ئه‌و شتانه‌ی که ده‌بینرێن . هه‌ر به‌م هۆکاره‌وه زۆر که‌س له سه‌دده‌ی نۆزده‌هه‌م بوونی (ئه‌توم) که ئێمه هه‌رگیز نایان بینین له بنچیینه‌وه لا راست نه‌بوو.\n(جۆرج برکلی)(1685-1753) ته‌نانه‌ت تا ئه‌و جێگه چووه پێش که ده‌ی وت هیچ شتێک جگه له زێهنمان و ئیده‌کانی بوونی نییه. کاتێک دۆستێکی نوسه‌ر و فه‌رهه‌نگ نووسی ئینگلیزی د.ساموێل جانسۆن (1784-1709) له نامه‌یه‌کدا بۆی ده‌نۆسێت که (برکلی) هه‌ندێک قسه‌ده‌کات که ناکرێت به‌ر په‌رچ بدرێته‌وه، ئه‌و له وڵامدا ده‌ڵێت به چون بۆ لای گابه‌ردێک و شه‌ق تێهه‌ڵدان له به‌رده‌که وڵامی ئه‌درێته‌وه ، به‌م شێوازه قسه‌که‌ی به‌رپه‌چ ئه‌ده‌رێته‌وه هه‌ڵبه‌ت ئێش له لایه‌ن زێهنه‌وه هه‌ست پێ ده‌کرێت، بۆیه له ڕاستیدا قسه‌که‌ی برکلی به‌ربه‌چ نه‌دراوه‌ته‌وه. به‌ڵام کاره‌که‌ی بۆچونی فه‌یله‌سوف (ده‌یوید هۆم)(1711-1776) ده‌گێرێته‌وه که نووسیبویی هه‌رچه‌ند ئێمه بنچینه‌ێکی هزریمان نییه بۆ باوه‌ڕ کردن به حه‌قیقه‌تی شت، هه‌ر وه‌ها هیچ هه‌ڵبژاردنێکیشمان نییه به‌ڵام ئه‌گه‌رسودمه‌ند بێت راست ده‌بێت. مودێلی ریالیسمی –وابه‌سته کۆتایی به هه‌موو ئه‌م ده‌نگه ده‌نگانه هێنا که هه‌ر دوو قوتابخانه‌ی ریالیست و دژه- ریالیست دروستیان کردبوو.\nبه پێی مۆدێلی ریالیسمی وابه‌سته ، ئه‌وه‌یی که بپرسین مودێلێک ته‌نها ئه‌و کاته‌ی ڕاسته که له‌گه‌ڵ بینیدا یه‌ک بگرێته‌وه بێ مانایه . ئه‌گه‌ر دوو مودێل بوونیان هه‌بێت که هه‌ردوکیان له گه‌ڵ بینیندا یه‌ک بگرنه‌وه وه‌کوو مودێلی ماسییه سوره‌که‌و مودێلی ئێمه ناتوانیین بڵێین کامیان ڕاستتره، هه‌رکه‌سێک حه‌زی لێبێت ده‌توانێت یه‌ک له‌و مودێلانه که به پێی بارودۆخی خۆی بۆی شیاوتره هه‌لبژێرێت، بۆ وێنه ئه‌گه‌ر که‌سێک له ناو قوتویی شیشه‌یی سوره‌ماسییدابێت مودێلی سوره‌ماسییه‌که باشه به ڵام ئه‌گه‌ر یه‌کێک له ده‌ره‌ی قوتوه‌که بێت زۆر جوان نابێت که بیه‌وێت روداوه‌کانی رودراو له (گه‌له ئه‌ستێره‌یه‌ک)  له سه‌ر زه‌وییه‌وه به که‌ڵک وه‌رگرتن له چوار چێوه‌یی سوره‌ماسی شرۆڤه بکات. به تایبه‌ت چونکو جوله‌ی سوره‌ماسیه‌که له سوڕانه‌وه‌یی زه‌ویی به ده‌وری خۆر و خولانه‌وه‌یی به ده‌وری خۆییدا ده‌چێت.\nمودێله‌کان له زانستدا دروست ده‌کرێن به‌ڵام ئێمه هه‌روه‌ها له ژیان‌ی ڕۆژانه‌ی خۆماندا دروستیان ده‌که‌ین . مودێل ریالیسمی- نا سه‌ر به‌خۆ نه ته‌نها له زانستدا به‌لکوو له و مودێله  زێهنییه هۆشیارانه‌و نیمـچه هۆشیارانه‌ش که بۆ شرۆڤه‌کردن و تێگه‌یشتن جیهانی رۆژانه دروست ده‌کرێن به‌کارده‌هێنرێن. هیچ رێگه‌یه‌ک نییه بۆ لابردنی بینه‌ر –واته ئێمه- له هه‌ست پێکردنه‌کانمان ده‌رباره‌ی جیهانه‌وه که له ڕێگه‌ی شیکردنه‌وه‌ی هه‌ستی و بیرکردنه‌وه ده‌رباره‌ی هۆکاره‌وه دروست ده‌بن. تێگه‌یشتنه‌کانمان – لیره‌دا بینینه‌کانمان که تیورییه‌کان له‌سه‌ری به‌ندن- راسته‌وخۆ نییه ، به‌لکو له ڕێگه‌ی جۆرگه‌لێکی (هاوێنه)و ستراکچه‌ری شرۆڤه‌یی مێشکی مرۆڤه‌وه‌یه. مودێلی ریالیسمی ناسه‌ربه‌خۆ پێوه‌ندی هه‌یه به تێگه‌یشتنمان ده‌رباره‌ی (ته‌ن)ه‌کان . له بینین دا مێشکی که‌سه‌که هێندێک( ئیشاره)ی له ڕیگه‌ی (هه‌سته ده‌ماره‌بینایی)یه کانه‌وه پێ ده‌گات ، ئه‌م( ئیشاره)انه وه‌ها وێنه‌ێکت بۆ دروست ناکات که له وێنه‌یی سه‌ر شاشه‌ی ته‌له‌فزیون بچن.\n(هه‌سته ده‌ماره بینایی)یه کان ده‌گه‌ن به خالێکی کوێر له سه‌ر (گلێنه) و ته‌نیا به‌شی مه‌یدانی بینینتان به (ریزه‌له‌وشێن)ی باشه‌وه روبه‌رێکی ته‌سکی یه‌ک (گۆشه‌یی بینین)یه له ده‌روبه‌ری ناوه‌ندی(گلێنه)، روبه‌رێک به پانی په‌نجه گه‌وره به به‌راورد به کاتێک ده‌ستت درێژ ده‌که‌یته‌وه. داتای خاویی نێردراو بۆ مێشک وێنه‌یه‌کی نارێک وپێک و کوندار دروست ده‌که‌ن. به خۆشیه‌وه مێشکی مرۆڤ ئه‌م داتایانه شیده‌کاته‌وه، تێهاتوه‌کان له ڕێگه‌ی هه‌ر دوچاوه‌وه کۆده‌کاته‌وه و درزه‌کان پڕ ده‌کاته‌وه، به‌و فه‌رزه‌وه که تایبه‌تمه‌ندییه بینیاییه‌کانی شوێنه دراوسێکان وه‌ک یه‌که‌ن پڕکردنه‌وه ئه‌نجام ده‌دات. هه‌روه‌ها مێشک داتا 2 دورییه(دوو بوعدی) کان له (گلێنه‌وه‌ه) ده‌خوێنێته‌وه و هه‌ستی سێ دووری(3 بوعدی) دروست ده‌کات ، به واتێکی تر مێشک وێنه‌ێک یان مودێلیکی (زێهن)ی بینا ده‌کات.\nمێشک له بیناکردنی مودێلدا زۆر باشه بۆیه کاتێک خه‌لک چاویلکه‌ێک له چاو بکه‌ن که وێنه‌کان له چاویاندا هه‌ڵگه‌ڕێنێته‌وه، دوایی ماوه‌ێک مێشک مودێله‌که ده‌گۆڕێت وڕێکی ده‌خات بۆ ئه‌و دۆخه ، ئه‌گه‌ریش چاویلکه‌کان لا ببرێن ماوه‌ێک ده‌بات تاوه‌کوو مودێله‌که به پێی دۆخه‌که چاکبکرێته‌وه. ئه‌مه پێنیشان ده‌دات که کاتێک که‌سێک ده‌ڵێت " کورسیێکم بینی" ته‌نها مانای ئه‌وه‌یه که تیشکی ڕوناکی به هۆی که‌وتن له کورسییه‌که بڵاو بووه‌ته‌وه مێشکیش مودێلێکی (زێهن)ی له کورسیه‌که وه‌کوو وێنه بینا ده‌کات. ئه‌گه‌ر مودێله‌که بۆ که‌سێک هه‌ڵه‌وگه‌ڕاوه بێت، ئه‌ویش ڕاسته تاوه‌کوو ئه‌و کاته‌یی که که‌سه‌که ئه‌یه‌وێت له‌سه‌ری دانێشێت!.\nیه‌کێک له‌و دۆزانه‌یی که (ریالیسمی-ناسه‌ربه‌خۆ) شیکاری کردوه یان لانی که‌م خۆی لێ دوره‌په‌رێز گرتوه مانای وشه‌یی (بوونه).چۆن بزانم که مێزه‌که هێشتا هه‌رهه‌یه کاتێک که له ژوره‌که ده‌چمه ده‌ره‌وه و نایبینم؟ چی ده‌توانم بڵێم ده‌رباره‌ی بوونی ئه‌و شتانه‌ی که نا‌توانین بیان بینن وه‌کوو (ئه‌ل‌کترۆن)ه‌کان و (کوارک) ه‌کان-ئه‌و ته‌نۆلکانه‌ی که( پرۆتون) و( نویترۆن)یان لێ دروست ده‌بێت. له‌وانه‌یه که‌سێک مودێلێک دروست بکات به‌م شێوازه میزه‌که نامێنێت کاتێک  له ژوره‌که دێمه ده‌ره‌وه به‌ڵام ده‌رده‌که‌وێته‌وه له هه‌مان شوێن کاتێک ئه‌چمه‌وه ژوره‌وه. به‌ڵام ئه‌مه ناتوانێ راست بێت بۆ وێنه چی پێش دێت ئه‌گه‌ر روداوێک ڕوبدات بۆ وێنه کاتێک که‌سه‌که له ده‌ره‌وه‌یه بنمیچی ژوره‌که برۆخێت؟ چۆن ده‌بێت به پێی مودێلی مێزه‌که- نامێنێت-کاتێک –ژوره‌که-به‌جێدێلـم، ئایا ده‌توانم من ڕاپۆرت بده‌م که دوایی که ده‌چمه ژوره‌که‌وه ده‌بینم مێزه‌که به هۆی روخانی بنمیچه‌که‌وه شکاوه؟ بۆیه مودێلی مێزه‌که له ناو ژوره‌که‌دایه زۆر ساده‌تره و له هه‌مان کاتیشدا له‌گه‌ڵ بینینه‌کاندا یه‌ک ده‌گرێته‌وه، ئه‌مه هه‌موو ئه‌و شته‌یه بۆ که‌سێک که پرسیار ده‌کات.\nله حاله‌تی ته‌نۆلکه‌کانی( ژێر ئه‌تۆم)یدا که نابینرێن (ئه‌لکترۆنه)کان بۆ شرۆڤه‌یی دیارده‌کانی وه‌ک ئاسه‌واری به‌جێماو له (ژوری هه‌ڵمینه) هه‌روه‌ها خاله روناکه‌کانی بۆرێکی ته‌له‌فزیۆنی هه‌روه‌ها زۆر دیارده‌ی تریش مودێلێکی سودمه‌ندن . ئه‌لکترۆنه‌کان له 1897 به هۆی فیزیک زانی بریتانی (جی جی تامسۆن) له تاقیگه‌ی (کاوندێش)ی زانکۆی که‌مبریج دۆزرایه‌وه. ئه‌و تاقی کردنه‌وه‌یی له سه‌ر ته‌زویی کاره‌بایی له ناو بۆرێکی شوشه‌یی دا ده‌کرد، دیارده‌ێک که ناونرا تیشکی (کاسۆدی). تاقی کردنه‌وه‌کانی بۆ ئاکامی زۆر گه‌وره په‌لکێشی کردین ، تیشکه نهێنیه‌که له شتی ورد دروست بووه که به‌شێکه له ئه‌تۆم ، که وه‌ها دانرابوو  ئه‌تۆم که‌رتی لێنابێته‌وه و یه‌که‌یی بنچینه‌یی ماده‌یه. تامسۆن ئه‌له‌کترۆنی نه‌دی ، هه‌روه‌ها به شێوازێکی راسته‌وخۆ یان ڕون شته‌که‌ی شی نه‌کرده‌وه. به‌ڵام مودێله‌که‌ی به هۆی به‌کارهێنانییه‌وه له زانستی بنچینه‌ییه‌وه تاوه‌کوو ئه‌ندازیاری به مسۆگه‌ری سه‌لمێندراوه ، ئیمرۆ هه‌موو زانایانی فیزیک باوه‌ڕیان به بوونی ئه‌له‌کترۆن هه‌یه ته‌نانه‌ت ئه‌گه‌ر نه‌یشیان بینی بێ.\n(کوارک)ه‌کانیش به پێی ئه‌و مودێله‌ی که شرۆڤه‌یی تایبه‌تمه‌ندییه‌کانی (پرۆتۆن) و (نیوترۆن) له ناو ناوکی ئه‌تۆمدا ده‌کات ، نابینرێن. ده‌وترێ که پرۆتۆن و نیوترۆن له (کوارک)ه‌کان دروست کراون ، به‌ڵام ئێمه هه‌رگیز کوارکێک نابینین هۆکاره‌که‌ی ئه‌وه‌یه که هێزی پێوه‌ندی نێوان کوارکه‌کان به دورخستنه‌وه‌یان له یه‌کتر زیاد ده‌کات بۆیه (کوارک)ی ته‌نها له سروشت دا بوونی نییه. له جیاتی هه‌میشه کوارکه‌کان به شێوازی سیانی(پرۆتۆن و نیوترۆن) یان دوانی کوارکێک و دژه کوارکێک( میزۆنی پی) ده‌ر ده‌که‌ون ، ئه‌وانه ده‌ڵێی به لاستیک پێکه‌وه لکێنراون.\nزۆر قسه‌و باس له ساڵانی دوایی پێشکه‌ش کرانی مودێلێ( کوارک) له سه‌ر ئه‌م پرسیاره لۆجیکیه‌ی که  کوارکه‌کان بوونیان هه‌بێت هه رچه‌ند به‌ته‌نهایی نه‌شبینرێن کراوه. ئه‌م ئیده‌یه‌یی که (ته‌نۆلکه) دیاری کراوه‌کان  به هۆی یه‌کگرتتنی جیاوازی ژمارێکی که‌م ته‌نۆلکه‌ی (ژێر- ژێر ناوکی) دروست بووبێتن ده‌بێت به هۆی گه‌ڵاله‌کردنی پرینسیپێکی ساده و سه‌ره‌نج ڕاکێش که ئه‌ویش ئه‌وه‌یه ده‌بێت تایبه‌تمه‌ندییه‌کانیان چۆن بێت . هه چه‌ند فیزیک زانه‌کان خۆیان گرتوه به‌وه‌یی که (ته‌نۆلکه)کان کاتێک بوونیان قه‌بووڵ ده‌کرێت که به‌هۆی (بڵاوبوونه‌وه) له لایه‌ن هێندێک ته‌نۆلکه‌ی تره‌وه له ڕێگه‌ی خاڵه ئامارییه‌کانه‌وه له داتا پێوه‌ندییه داره‌کاندا خۆیی پێنیشان بدات ، گرینگی حه‌قیقه‌تی بوون بۆ ئه‌و ته‌نۆلکانه‌ی که له ئه‌ساسدا نابێنرێن بۆ زۆر له فیزیک زانه‌کان زۆر جێگه‌ی بایه‌خه. له ساڵه‌کانی دواییدا مودێلی (کوارک)ی زۆر پێشبینی گه‌وره‌ی لێکه‌وتوه بۆیه ئه‌وانه‌ی که دژی بوون پاشه‌کشێیان کرد. له‌وانه‌یه که بڕێک خه‌لکی بێگانه بوونیان هه‌بێت که خاوه‌نی حه‌ڤده ده‌ست و ، چاوی ژێر سورو، هه‌روها له گوێچکه‌یانه‌وه کرێم بێته‌ده‌ره‌وه هه‌مان تاقیکردنه‌وه‌یی ئێمه ئه‌نجام بده‌ن و به‌بێ کوارک شرۆڤه‌ی دیارده‌که بکه‌ن. به هه‌ر حال به پێی مودێلی ریالیسمی-نا سه‌ربه‌خۆ ، کوارکه‌کان له مودێلێکدا ده‌ژین که له‌گه‌ل ره‌فتاری ته‌نۆلکه (ژێر-ناوکی)یه‌کان یه‌ک ده‌گرێته‌وه.


ئەهریمەن بەرگی فریشتە ناپۆشێ\nچەن وشەیەک ...\nلە ڕاستیدا، لە ئەم وتارە نوێیەمدا دەمەوێ، باسی دوو بابەتی نوێ بکەم و هەردوو بابەتەکەش، زۆر پێکەوە گرێدراون: یەکەمیان کێشەی کورد و دووەمیشیان، چۆن ئەو ستراتیژە نەتەوەییە گرنگە جێبەجێدەکرێ، بۆیە وەک تەواوکەری یەکدی وان. لێرەدا هەوڵدەدەم، بەگوێرەی توانا و دیدی تایبەتی خۆم، سەبارەت ئەو دوو بابەتە گرنگە، بە کۆڵینەوە و چەن خاڵێکی گرنگ، باری سەرنجی خۆم ڕوونکەمەوە.\nپێویستە، ئەوە زۆر باش بزانین، كێشەی كورد، كێشەیەكی ئایینیی نییە و هیچ پێوەندییەكیشی، بە كێشەی جیاوازیی نێوان هەر دوو ئایینزای سووننە و شیعەوە نییە. بەڵكوو بە كێشەیەكی نەتەوەیی و ڕامیاریی، نەتەوەیەكی خاك داگیر و دابەشكراوی بێ دەوڵەتی (40) میلیۆنیی دەژمێررێ، نێوەڕۆكێكی ئاشتیخوازانەی ڕزگاریخوازانەی پێشكەوتووخوازانەی دێمۆكراسیخوازانەی هەیە،\nئامانجی ستراتیژیی دووری، خۆی لە دامەزراندنی دەوڵەتێكی نەتەوەیی سەربەخۆدا دەبینێ، تا نەتەوەی كورد، لە دەم گوورگی هار و چاوبرسیی دەوڵەتە داگیركەرەكانی (كوردستان) قووتاركا، لە تواندنەوە و تۆوبڕكردنی ڕەگەزیی بیپارێزێ، لە نێوچەی خۆرهەڵاتی نێوەڕاستدا، جێپێی خۆی بكاتەوە، شانبەشانی نەتەوەكانی توورك، عەرەب، فارس و دەوڵەتەكانیان، بەشداریی لە كاروانی ژیاریی و پێشكەوتنی باری ئابووریی و كۆمەڵایەتی دواكەوتووی گەلانی نێوچەكەدا بكا، هەر نەتەوە و دەوڵەتێ، باوەڕی بە مافی چارەنووسی نەتەوەی كورد هەبێ، بە دۆستێكی گەورەی خۆمانی دەزانین!\nهەروەها، گرفتی سەرەكی نەتەوەی كورد، تەنیا كێشەی نێوچەی جوگرافیایی و هەڵكەوتی جیۆپۆلێتیك نییە، وەك سەركردایەتی پارتەكان، چەندین ساڵە. مێشكی ڕۆڵەكانی كوردیان پێوە خەریككردووە، بەڵكوو بەشێكی هەرە زۆری، بۆ گرفتی ڕۆڵی سەركردەی شیاو و هوشیار، سەركردایەتییەكی ژیر، بە توانا و دڵسۆز دەگەڕێتەوە، پاشان گرفتەكانی دیكە دێن!\nکوردستان کۆڵۆنیایەکی نێودەوڵەتییە\nگەر ئێمەی کورد، بڕوامان بە ئەوە هەبوو، وەک بیریار و دۆستی گەورەی نەتەوەکەمان (سمایل بێشکچی) گوتوویەتی: (کوردستان کۆڵۆنیایەکی نێودەوڵەتییە)، ئەوا زۆر پێویستە، کورتەیەکی مێژوویی بیری هاوڕێیان بێنمەوە.\n(کوردستان) بە گشتیی و باشووری (کوردستان) بە تایبەتى، ماوەی پتر لە (100) ساڵە داگیرکراوە، کۆڵۆنیایەکی گەورەی نێودەوڵەتی نەبێ، هیچی دیکە نییە. چونکە گەلی کورد، لە هەموو سەردەم و لە هەموو ڕوویەکەوە، بە خراپترین شێوە چەوسێنراوەتەوە. بۆیە کورد دەبێ، دەوڵەتی نەتەوەیی سەربەخۆی خۆی دامەزرێنێ، چونکە مافێکی سرووشتیی خۆیەتی، لەدەس هەموو جۆرە چەوساندنەوەیەک ڕزگاریبێ.\nئەدی بۆ ڕەوایە، نەتەوە داگیرکەرەکانی (توورک، فارس و عەرەب)، بە ئازادیی بژین و خاوەنی دەوڵەتی نەتەوەیی سەربەخۆی خۆیان بن، بەڵام نەتەوەی کورد، بەژێردەسی بژی و دەوڵەتی نەتەوەیی سەربەخۆی خۆشی نەبێ؟!!\nچۆن دەوڵەتی نەتەوەیی سەربەخۆ دادەمەزرێنرێ؟!\nئایا، کێ ئەم دەوڵەتە کوردییە دادەمەزرێنێ؟! ئەم ئامانجە نەتەوەییە پیرۆزە، ئەم ستراتیژە سەخت و گەورەیە چۆنبەدیدێ؟! ئەمانە چەن پرسیارێکی گرنگن، پێویستیان بە بیرکردنەوە و هەوڵێکی زۆر بە کوڵودڵ هەیە. بۆیە لێرەدا، بە چەن خاڵێ، دید و بۆچوونی تایبەتی خۆم دەردەبڕم.\n1. ئێمەی کورد دەبێ، بەرانبەر یەکدی، دڵمان وەک کڵافەی تیشکی زێرینی خۆر خاوێن و سپی بێ، لە خۆشەویستیی یەکدی لێوانلێوبێ، ئەگینا گەر وانەبێ، بە هیچ ئامانجێکی نەتەوەیی خۆمان ناگەین و تا ماوین، هەر لە بازنەیەکی بۆشدا دەخولێینەوە!\n2. بە هەموو شێوەیە هەوڵبدەین، ڕەگی ناکۆکیی و دووبەرەکیی ڕیشەکێشکەین. دژی جەنگی نێوخۆ بین و یەکێتیی ڕیزەکانی گەل، بە دڵ و بە گیان بپارێزین.\n3. واز لە بەرژەوەندیی تەسکی پارتایەتیی و بنەماڵەیی بێنین و بەرژەوەندیی باڵای نەتەوەی کورد، لەسەروو هەموو جۆرە بەرژەوەندییەکانی دیکەوە دابنێین.\n4. پێویستە، زۆر بە ڕوونیی و ڕاشکاویی، ناوەڕۆکی کێشە سەرەکییەکەی کورد، بۆ ڕۆڵەکانی کورد و دەزگە نێودەوڵەتییەکان باسبکەین، تا بە تەواویی و بە شێوەیەکی ڕاست، لە گرفتەکانی کورد و شێوازی چارەسەرکردنی تێبگەن.\n5. ڕۆڵەکانی نەتەوەکەمان، بە پەروەردەیەکی نەتەوەیی مرۆدۆستانە و پێشکەوتووخوازنە، بە دڵسۆزیی و خۆشەویستیی نیشتمان گۆشبکەین. زۆر پێویستە، بیری گەندەڵی بیانیپەرستیی و عێراقچێتی، لە بیر و هۆشی ڕۆڵەکانی نەتەوەی کورددا بسڕینەوە.\n6. پێویستە، خاڵە سەرەکییەکانی ستراتیژی ڕامیاریی و نەتەوەیی سەربەخۆیی (کوردستان)، بۆ ڕۆڵەکانی کورد دابڕێژین. بۆ ئەم کارە گرنگ و هەستیارەش دەبێ، ڕووناکبیر، ڕامیار، پسپۆڕ، شارەزا، ئەکادیمیک و پارتەکانی (کوردستان)، بەشداری تیدا بکەن و ڕۆڵی سەرەکی ببینن.\n7. بەرەیەکی کوردستانیی فراوان، لە نێوان گرووپ و هێزە نەتەوەیی و ڕامیارییەکانی کورددا دامەزرێنرێ، ئامانجی سەرەکی، پەروەردەکردنی ڕۆڵەکانی کورد و ڕزگارکردنی نیشتمانەکەمان بێ. واتە سەرکردایەتییەکی ڕامیاریی یەکگرتوو پێکبێ، هەموو کارەکان، دڵسۆزانە لە ئەستۆی خۆیان بگرن، بۆ ئامانجە نزیک و دوورەکان تێبکۆشن.\n8. گرفتێکی دیکەی گرنگ، بەرۆکی بزووتنەوەی کوردایەتی دەگرێ، ئەویش ئەوەیە، لەگەڵ هەر چوار دەوڵەتە داگیرکەرەکەی (کوردستان)دا، یەک ئایینی هاوبەش کۆماندەکاتەوە و زۆر جاریش، ئەوان بە ناوی ئایینەوە، دژایەتی کورد و مافە ڕەواکانی دەکەن. لەبەرئەوە بە هیچ شێوەیە نابێ، کێشەی کورد و ئایین و ئایینزا تێکەڵاوکرێ، چونکە خواپەرستیی و کاری ڕامیاریی و نەتەوەیی، دوو شتی زۆر جیاوازن.\n9. لەسەر ئاستی کۆمەڵایەتیش، لە ئەم قۆناغەدا، وەک هەنگاوێکی گرنگ و پێویست دەبێ، چاکسازییەکی ڕیشەیی، لە هەموو بوارەکانی ژیانی نەتەوەیی، ڕامیاریی، ئابووریی و کۆمەڵایەتیدا بکرێ. کەسانی پاک و دڵسۆز، لە هەموو دەزگەکانی میری هەرێم و بەرەی گەلدا دابنرێن. بژێویی کۆمەڵانی خەڵک دابینکرێ، بێکاریی نەهێڵرێ، تا بەر بە لافاوی کۆچی ڕۆڵەکانی کورد، بۆ دەرەوی وڵات بگیرێ، تۆوی خۆشەویستیی گەل و نیشتمان، لە بیر و هۆشیاندا بچێنرێ.\n10. لەسەر ئاستی نێوچەکە و جیهانیش پێویستە، بۆ چارەسەرکردنی کێشەی کورد، بە شێوەیەکی زانستانە و ڕێکوپێک، لە پێش هەموو شتێکدا دەبێ، بارودۆخی ڕامیاریی و ئابووریی نێوچەکە و جیهان هەڵسەنگێنین. گەر ڕەوشەکە لەباربوو، زۆر پێویستە، ئەو هەلە مێژووییانەی بۆ کورد هەڵدەکەون، لەکیس خۆمانی نەدەین و کەڵکیان لێ وەرگرین، چونکە جاری وا هەیە، بە چەندین ساڵ، هەلێکی مێژوویی لەبار، بۆ کورد هەڵدەکەێ، گەر سەرکردایەتییەکی دڵسۆز، بە توانا، نیشتمانپەروەر و زیرەک نەبێ، ئەوا وەک ئاو لە نێوان پەنجەکانمانەوە دەردەچێ. بۆ نموونە:\n1. یەکەمین جەنگی جیهان (28. 7. 1914- 11. 11. 1918)\n2. دووەمین جەنگی جیهان (1. 9. 1939- 2. 9. 1945)\n3. جەنگی عێراق و ئێران (22. 9. 1980- 20. 8. 1988)\n4. داگیرکردنی کوەیت (2. 8. 1990- 26. 2. 1991)\n5. جەنگی هێزەکانی هاوپەیمانان و عێراق (19. 3. 2003- 9. 4. 2003)\nهەر هەموو ئەو هەلە زێرینانەمان لەدەسچوو. چونکە سەرکردایەتی ئەو سەردەمانەی کورد و پارتەکان، بە هیچ شێوەیە، نەک هەر کەڵکیان لە ئەو هەل و ڕەوشە لەبارە وەرنەگرت، بەڵکوو بیریشیان لە سەربەخۆیی (کوردستان) نەکردەوە و کاسەکەشیان، بە خراپترین شێوە، لە سەری کورددا شکان!\nئاخر ئەو سەرکردانە، گەر هەستی نەتەوەیی و نیشتمانپەروەرییان، کەمێ خاوێن و بەهیز بووایە، هەڵبەتە ڕەوشە ڕامیاریی و نێونەتەوەییەکەیان، زۆر بە باشی دەخوێندەوە و کەڵکیان لێ وەردەگرت. بەڵام بە داخەوە، بیری چەپەڵی بێگانەپەرستیی، تێکەڵکردنی ئایین و کێشەی کورد، مێشک و ئاوەزی پڕکردبوون، موسوڵمان و عێراقچییەکان، لەبری ئەوەی هەوڵ بۆ نەتەوەکەی خۆیان بدەن و داوای مافە ڕەواکانی نەتەوەی کورد بکەن، هەوڵ بۆ سەربەخۆیی و دامەزراندنی دەوڵەتێکی کوردستانیی بدەن، پشگیریی ئیمپراتۆریای عوسمانیی و دەوڵەتی نوێی توورکیای داگیرکەیان دەکرد، ڕۆڵەکانی کوردیان، بە دەهۆڵ و زووڕنای دژایەتی ئینگلیزی گاوور و داکۆکیکردن لە ئایینی پیرۆزی ئیسلام هەڵدەپەڕاند!\nگرنگترین هەلی مێژوویی\nڵێرەدا زۆر بە ڕاشکاویی دەڵێم: ئەو هەلەی ساڵی (2003)، بۆ گەلی کوردی باشووری (کوردستان) هەڵکەوت، زۆر ئەستەمە، جارێکی دیکە دووبارەبێتەوە. چونکە کاتێ ڕژێمی (بەعس) ڕوخا، دەسەڵاتە سەرکووتکەرەکەی دەوڵەتی داگیرکەری (عێراق) نەما، ئا لە ئەو کاتانەدا، سەرکردەکانی (بەرەی کوردستانیی) بە گشتیی، هەردوو سەرکردەی پارتە زلهێزەکەی نێو بەرە (مەسعوود بارزانی) و (جەلال تاڵەبانی) بە تایبەتی، لەبری ئەوەی، بە سەرپەرشتیی هێزەکانی هاوپەیمانان، یا دەزگە تایبەتەکانی نەتەوە یەکگرتووەکان، ڕیفراندۆمێکی فەرمیی، لە باشووری (کوردستان) سازکەن، لە گەل بپرسن، چ جۆرە مافێکیان دەوێ، تا لە کەشێکی ئازادانەدا، بۆ یەکەمین جار لە مێژوودا، مافی چارەنووسی کورد دیاریکەن، هەوڵ بۆ دامەزراندنی دەوڵەتی سەربەخۆی (کوردستان) بدەن، یا داوای کۆنفیدراڵی بکەن، ئەم گەلە داماوە ئەنفالکراو و کیمیابارانکراوە، بۆ تاهەتایە، لەدەس دەوڵەتی داگیرکەری (عێراق) ڕزگارکەن!\nکەچی بەپەلە، شاری (بەغدا)یان گڕدا، داوای پۆست و پارەیان لێ کردن، داوای سەربەخۆیی تەواوی خاکی (کوردستان) و سەربەستیی گەلی کوردیان نەکرد. بەڵکوو درووشمی (عێراقی نوێ) و (عێراقی ئاشتیی و هیوا)یان بەرزکردەوە. واتە کورد بە دەسی خۆی، جارێکی دیکە، ژیڕدەسیی و کۆیلەیی، گەلی سەردەسی عەرەبی هەڵبژاردەوە! هەر وەک هۆنەری پایە بەرزی کوردیش (شێرکۆ بێکەس)، سەبارەت بە بیرۆکەی نەزۆکی (عێراقچێتی) و لەدەسدانی ئەو هەلە زێڕینە مێژووییە، بە پۆستەرە هۆنراوەیەک گوتوویەتی:\nمن خۆم بووم، خۆم\nسەرلەنوێ درووستکردەوە و\nبە شانی خۆم هێنامەوە\nماری سڕبووی ئەم (عێراق)ەم\nتا پێوەم با!!!\n2021. 8. 21\n* ڕۆژی (10. 12. 2004) لە (دووکان)، خوالێخۆشبوو (مام جەلال) کۆڕێکی گرت، سه‌باره‌ت به هه‌ڵبژاردنی په‌رله‌مانی (عێراق)، گه‌لێ قسه‌ی بۆ کردین، کۆڕه‌که‌ش کاک (مه‌لابه‌ختیار) و دوکتۆر (ره‌ووف عوسمان) به‌ڕێوه‌یانده‌برد. پاشان نۆره‌ی پرسیار هات. من هه‌ستام و گوتم: به‌ڕێزتان شاره‌زای یاسان و باشیش ده‌زانن، سیسته‌می فیدراڵيی چییه. ئایا هیچ گه‌ره‌نتییه‌ک هه‌یه، ئه‌م سیسته‌مه تا سه‌ر بمێنێ و ڕه‌ت نه‌کرێته‌وه؟!\nگوتم: که‌واته، ئێسته (عێراق) هێزی له‌به‌ربڕاوه، ده‌سه‌ڵا‌ت و سوپاکه‌ی هه‌ڵوه‌شاوه‌ته‌وه، ئێمه چیمان له (عێراق) داوه، بۆچی ده‌بێ، هه‌وڵی زیندووکردنه‌وه‌ی بده‌ین؟ بۆ خه‌ریکی وڵاتی خۆمان نه‌بین و به ته‌واویی ئاوه‌دانی نه‌که‌ینه‌وه؟!\n(مام) گوتی: تۆ غه‌درمان لێ ده‌که‌ی. ئێمه تا ئێستەش به‌شێکین له (عێراق). ئه‌و (عێراق)ه‌ی (سه‌ددام حوسێن) نه‌ماوه، ئێسته کورد خۆی فه‌رمانڕه‌وایی خۆی ده‌کا. ئیدی به ئه‌و شێوه‌یه، زۆری له‌سه‌ر ڕۆی و منیش هیچ قسه‌یەکی دیکه‌م نه‌کرد. به‌ڵام سه‌یر ئه‌وه‌بوو، شه‌وێ تێلیفیزیۆنی (کوردسات)، هه‌موو کۆڕه‌که‌ی پیشاندا، که‌چی ته‌نیا هه‌ر، قسه‌کانی منیان لێ قرتاندبوو!\nسەرچاوە: 222 چڵەڕیحانە، بەرگی یەکەم، سولەیمانی، 2021، ل143- 145.\n* ئەم وێنەش، هەر ئەو ڕۆژە گیراوە.\n34 ئایا کێ لە تاوانەکانی کارەساتی یەزیییەکان بەرپرسیارە؟!\n35 چەن دەنگێ لە ئەو دیو سنووری دەرگە داخراوەکانەوە!\n36 سێ گوژاڵکی بڕکێ! دیکتاتۆر و فاشستەکان، گوژاڵکی یەک بڕکن!\n37 مێژوویه‌کی پڕ له شه‌رمه‌زاریی له خوێنهه‌ڵکێشراو!\n39 (90) ساڵ لەمەوبەر، شا (فەیسەڵ) ڕاستی فەرمووە!\n40 تەنانەت هەموو نەوتی (عێراق)یش، فریای (سەددام حوسێن) نەکەوت!\n41 چی لەجەنگی (مەزبەح) فێر دەبین؟!\n42 ڕۆژانەی جەنگی نێوان (ئیسرایل)و (فلەستین)، کورد نەتەوەیەکی بێگانەپەرستی خۆخۆرە!\n43 کێشەی کورد، فەلسەفە و ئایدۆلۆژیای کۆمۆنیزم و ئیسلامیزم\n44 (مەلایی) و (جەلالیی)، دوو ڕێبازی جیاوازی دژبەیەک!


نهێنیەکانی پشت کامێڕا! بەشی حەوتەم! له نووسینی : محه‌ممه‌د بایزیدی – سه‌رده‌شت\n« نهێنیەکانی پشت کامێڕا! بەشی شەشەم! له نووسینی : محه‌ممه‌د بایزیدی\nنهێنیەکانی پشت کامێڕا! بەشی هەشتەم! له نووسینی : محه‌ممه‌د بایزیدی »\nتروسکایی گڵۆپێکی سوری زۆر چکۆڵە، لە نێو شۆقی هەتاوی ئەو دوانیوەڕۆ درەنگانەدا، لە لێنزی دووربینەکەڕا دەبیندرێ. گڵۆپەکە هەر تەنیا چەند میترێک لەولاترەوە لە ،وەرگرێک، “گیرندە” یەکەوە، دێت و پەیامی کراوەبوون بۆ دەورووبەرەکەی دەنێرێ. لێرە مەودای نێوان مەرگ و ژیان تەنیا تۆزێک ویژدان، ئەگەر نا، داگرتنی دوگمەی دەزگایەکی چکۆڵانەیە. تۆ بڵێ وەک بتهەوێ لە گەڵ کەسێک بە دووری چەندان کیلۆمیتر قسە بکەی.\nبەڵام نا نا، ئەوە وەک ئێمە مانان لێی حاڵی بووین، نیە. لێرە ، ئەو دوگمەیە، هەڵگری پەیامێکی دیکەیە، دەڕوات…، بەڵام نایەتەوە!!! لەولاترەوە کۆڵێک بۆمبی ئەهریمەنی، لێکدراو بە چەند گڕۆڵە سیمێک، بێ سەر و زمان، لە چاوەڕوانی هاتن یان نەهاتنی ئەو پەیامە بۆ دەزگاکەی لای خۆیان دان، تا بزانن لە بەریەک هەڵوەشانی ئەوان چ کارەساتێک دەخوڵقێنێ. بە هاتنی ئەو پەیامە، نە کەس زیندوو دەمێنێ و نە کەس هەیە چۆنیەتی هاتنی پەیامەکە بگێڕێتەوە. ئەوەی بوو دەنگی تەقینەوەیەکی گەورەو وباڵ گرتنی کوت و لەتەکانی پۆلێک ئینسان و لاستیکی بۆمبەکان بە یەکەوە لە ئاسماندایە کە بەرەو مەنزڵگەیەکی نادیار لە شەقەی باڵ دەدەن.\n۲۲ی پوشپەڕی ساڵی ۱۳۶۸ی هەتاوی- ۱۳ی ژوئیەی ۱۹۸۹ی زایینی، دوکتۆر قاسملو سکرتێری گشتی حیزبی دێموکڕاتی کوردستانی ئێران لە لایان کۆماری ئێسڵامیەوە لە وییەن ترۆر کرا. ئەوە زەبرێکی یەکجار قورس بوو، نەک تەنیا بۆ حیزبی دێموکڕات، بەڵکو بۆ هەموو گەلی کورد. نیگاکان لە سەر کۆمیتەی ناوەندی حیزب بوون، ئاخۆ چۆن خۆی لەو کۆستە قورسە دەرباز دەکات. حیزبی دێموکڕات دەبووایە کەسێک وەک سکرتێری گشتی حیزب هەڵبژێرێتەوە، بەڵام تا بەستنی پلینۆمی کۆمیتەی ناوەندی، دەبووایە ڕاوەستین. دیارە حیزب بڕیاری خۆی دابوو کە خەبات شێلگیرانەتر لە پێشوو بەردەوام دەبێت و خەڵکیش بە دوای وتاری شەهید دوکتۆر سەعید، جێگری سکرتێری گشتی حیزبدا، کە هەر بەو بۆنەوە، لە سەر گۆڕی شەهیدانی حیزب پێشکەشی کرد، هیوایان بەوە هەبوو کە ڕاستە دوکتۆر قاسملو ترۆر کراوە، بەڵام ئەو حیزبە هەر لە جێگای خۆیەتی.\nڕێژیم ئەوەی باش دەزانی کە بە شەهید کردنی دوکتۆر قاسملو ئەو حیزبە بە چۆک دا نایەت. دەڵێن کە “دوژمنەکەت تاسا، مەهێڵە خۆی بگرێتەوە، دووبارە زەربەیەکی لێ بدەوە، با هەڵنەستێتەوە”.\nکۆماری ئیسلامیش هەر ئەوەی گرتبۆ پێش. بەسەرهاتەکە بەو شێوەیە بوو:\nلە ماوەی نێوان ترۆری شەهید دوکتۆر قاسملو و گرتنی پلینۆمی کۆمیتەی ناوەندیدا، ڕێژیم لێبڕابوو تا زەبرێکی زۆر کاریگەر لە حیزب بدات، کە توانای هەستانەوەی هەر نەبێت، یان زۆر کەم بێت. دەیانزانی بەرپرسانی حیزب بە دوای ئەو زەربە قورسەدا، لانیکەم بۆ ماوەیەک لە دەرەوە، وا بە هاسانی لە داو ناکەون، کە وابوو لە نێو خۆدا زەبرێک لە سەرکردایەتی حیزب بدرێت. بۆ ئەو مەبەستە ماشێنی لاندکرۆزێری سکرتاریا دیاری کرابوو بکرێتە ئامانج. وێنەیەکی ماشێنی سکرتاریا، کە ژمارەکەی زۆر بە ڕوونی دیاربوو و کاتەکانی هاتووچۆکردنی لە نێوان شوێنی نیشتەجێ بوونی بنەماڵەی کادر و پێشمەرگەکانی حیزبی نیشتەجێی “ئێندزێ” و شوێنی دەفتەری سیاسی لە “بۆڵێ” بە تایبەت بەیانی و ئێواران زۆر بە وردی دیاریکرابوون. ئەگەر یەکێک لە مینی بوسەکانی حیزبیش هاوکات وەبەر بهاتبایە، بە بڕوای داڕێژەرانی ئەو پلانە زۆر باشتریش دەبوو، بۆ ئەوەی تەنانەت کەسانی نێو مینی بوسەکەش نەتوانن بە هانای قوربانیانی نێو لاندکرۆزێرەکەوە بێن. وایان بیستبوو کە یەکێک لە مینی بوسەکانیش بەیانیان لە دوای لاندکرۆزێرەکەوە دەڕوات.\nئیتلاعاتی سەردەشت و ئازەربایجانی ڕۆژئاوا بەڵێنیان بە ئۆرگانەکانی فسەروووتر دابوو، بەڕێوەچوونی ئەو کردەوە ترۆریستیە وەئەستۆ بگرن. بۆ ئەو مەبەستە داوا لە کەسێکی دەست ڕۆیشتووی نێو بزووتنەوەی ئیسلامی لە کوڕدستانی باشور کرابوو، تا بۆ کارێکی زۆر نهێنی دوو کەس لە بە وەفاترین کەسانی خۆیان کە ئەندامی بزووتنەوەی ئیسلامی بن و جێگای متمانە بن پێ بناسێنن. ئەو کەسانە وادیار بوو پێشتریش ئەرکەکانی خۆیان باش جێبەجێ کردبوو، جێی متمانەی کەس یان کەسانی دەست ڕۆیشتووی نێو بزووتنەۆەی ئیسڵامی بوون.\nپاش دڵنیا بوون لە دڵسۆزیان، لە لایان ئیتلاعاتی سەردەشتەوە، بۆ دەورە دەنێردرێن بۆ ئیتلاعاتی “ورمێ”. بۆ بە نهێنی مانەوەی ئەو دەورەیە، بە بیانووی سەفەرکردن، نێردرابوونە شاری ئەهواز. لە ئەهواز مامۆستایەکی زانکۆ، کە شارەزایی تەواوی لەو جۆرە تەقینەوانەدا هەبووە دەورەیان پێ دەبێنێ. هەموو ڕۆژێش لێیان دووپات دەکاتەوە کە، لە لای دەسەڵاتداران شەرمەزاری نەکەن…، واتە لە بەڕێوەبردنی ئەرکە پێ سپێردراوەکەیاندا فەشەل نەهێنن. مامۆستایەکە هەر لەوێ بووە یان بۆ ئەو مەبەستە نێردرابۆ ئەوێ ڕوون نەبوو.\nبۆمبەکە، لە سێ مینیM19ی تانک شکێن پێک هاتبوو\nو بە هۆی سیمەوە بە یەکەوە بەسترابوونەوە. هەر یەک لەو مینانە ۱۲٫۵۳۰ کیلۆ قورس بوو و ۹،۵۳۰ کیلۆ تی ئێن تی پەستێندراو،” فشردە” یان تێدابوو و کەمترین ڕادەی ئاسنەواڵە” فلز” ی تێدا بەکار هاتبوو و زۆر بە ئەستەم بە مین یاب دەدۆزرانەوە. ئەو مینانە لە بنەڕەتدا ئەمریکایی بوون، بەڵام ئێران کۆپی کردبوون. هێزی تەقینەوەی هەر مینێکی تانکشکێن لە ناوبردن یان لە کارخستنی تانکێکە. دەبێ هێزی تەقینەوەی سێ مینی تانکشکێن، ئەویش لە دەورووبەری ماشێنێک، بە یەکەوە چی بکات؟ مەبەستی سەرەکی لەو نێوەدا کوشتنی هەموو ئەوانە بوو ، کە لە ناو ماشێنەکەدا دەبوون، بەڵام ئەوەش بەو کەسانە گوترابوو، کە هەر کەسێک لەو تەقینەوەشدا نەکوژرێت، تازە ناتوانێ ژیانێکی ئاسایی هەبێت.\nئەو بۆمبە وا داندرابوو بە شێوەی سێگۆشە دابندرێتەوە، تا ماشێنەکە بکەوێتە نێو ئەو سێگۆشەیە، ئەوجار بە کۆنتڕۆڵ لە ڕێگای دوورەوە بتەقێندرێنەوە. وەها پێشبینی کرابوو کە ماشێنەکە وەک گڕۆڵەیەک لە ئاسنەواڵەی لێ بێت.\nشوێنی دانانەوەی بۆمبەکە؛\nپێش گەیشتن بە پرسگەی حیزب شوێنێکی نەدیو هەبوو، بەڵام لە پرسگەی سازمانی خەباتی شۆڕشگێڕەوە دیاربوو، دیاری کرابوو. لەو شوێنە قۆرتێک یان پێچێک، هەبوو. لە وێ ماشێنەکان بە هۆی ئەو پێچەوە خێراییان کەمتر دەکردەوە.\nئەو کەسانە کە دەبووایە بۆمبەکە دابنێنەوە پێشتر بە بیانووی سەردانیکردنی کەسێکی نێو سازمانی خەبات هاتبوونە ئەوێ و چەند ڕۆژێک لەوێ مابوونەوە. لە ماوەی ئەو چەند ڕۆژەدا زۆر بە باشی شناسایی ئەو ناوەیان کردبوو و ئەوێیان دیاری کردبوو. کەسەکان لە لایان ئەو بەرپرسەی بزووتنەوەی ئیسلامی نێردرابوونە لای ئەو کەسەی نێو سازمانی خەبات، کە بە یەکەوە ناسیاویان هەبووە و بە قسەی یەکێک لەو کەسانە داوای لێکردبوو کە ئەوان چەند ڕۆژێک لەوێ دەمێننەوە و جێگای متمانەی ناوبراون.\nئەوە کە ئەو کەسەی سازمانی خەبات ئاگاداری هیچ شتێک بووبێت یان لە نیەتی هاتنی ئەوان ئاگادار بووبێت ڕوون نەبوو.\nشوێنێکیان هەڵبژاردبوو کە حیزبیش بە هۆی بوونی بنکەکانی سازمانی خەبات لەوێ کەمتر هەستی بە مەترسی دەکرد. تەنانەت زۆر بیریشیان بۆ بەڕێوەبردنی پیلانێکی لەو جۆرە لەو شوێنەدا نەدەچوو. ئەو پیڵانە بە خۆشیەوە سەری نەگرت و لە ڕێگای گواستنەوەی کەلوپەلەکان بۆ شوێنی تەقینەوەکە، لە کۆمیتەی شارستانی سەردەشت ئاشکرا بوون و لە ناو دوکانی کەسێک لە بازاڕی ئاڵوێری کەل و پەل لە نیزیک کۆمیتەی شارستان، دەست بە سەر بۆمبەکاندا گیرا. دیارە سەرەڕای ئاگاداربوونی کۆمیتەی سارستانی سەردەشت لەو پیلانە ، کەسی مەبەستیش لە دوا کاتەکاندا هەستی ئینسانی وەئاگا هاتبۆوە یان کە زانیبووی پیلانەکەی ئاشکرا بووە و هیچی بۆ ناکرێ، نەی ویسبوو ئەو کارە بکات.\nلە دەفتەری سیاسی ڕا داواکرابوو، فیلمێک لەو بۆمبانە و شێوەی کار پێکردنیان، هێزی ئەو تەقینەوەی کە ئەو بۆمبانە دروستی دەکەن، کاریگەری ئەو بۆمبانە لە سەر ئەو کەسانە کە لە تەقینەوەکەدا نەمردوون یان لە نیزیک شوێنی تەقینەوەکە بوون، کێ پیلانی تەقینەوەکەی داناوە، چۆن ئەو کەسانە بۆ بەڕێوەبردنی ئەو ترۆرە دیاریکراون، هەڵبگیرێتەوە، تا وەک بەڵگەی ترۆریست بوونی کۆماری ئێسلامی کەڵکیان لێوەر بگیرێت. ئەو کەسە ڕاسپیێردراوە هەموو ئەو زانیاریانەی بە وردی لە فیلمەکەدا باس کردوون. کەسی ناوبراو تەنانەت پێش دەست پێکردنی فیلمەکەش زۆر بە دودڵێیەوە دەستیان بە شیکردنەوەی چۆنیەتی داڕشتنی ئەو پیلانە و هەموو قۆناغەکانی کرد.\nلە کاتی فیلمەکەدا، بە خۆت نەبوو خەیاڵەکان دەڕۆیشتن و ئەو شوێنەی کە ناوبراو باسی دەکرد بە تەمابووە ئەو بۆمبەی لێ بتەقێنێتەوە، ئەو دیمەنانەی لە ئاکامی وەها تەقینەوەیەکدا دروست دەبوون. دەبێ هەستی مرۆڤایەتی تا چەند لە بەرامبەر هەستی گەیشتن بە ئامانجە گڵاوەکاندا پاشەکشەی کردبێ، کە مرۆڤ ئاوا بێ بەزەییانە لە بیری لە نێوبردنی کەسانی دیکە بکەوێ. گریمان ئەو ڕۆژە سەرەڕای ئەندامانی دەفتەری سیاسی، ژن و منداڵیش لە ماشێنەکەدابوون. یان ئەوە مینی بوسی هەڵگری کادر و پێشمەرگە و ژن و منداڵیش بە دوای ئەو ماشێنەوە بایە و بە جارێک هەموویان تێدا بچووبان؟ ئەو کاتە هەر کەسێک نەخۆش بایە هەر بە مینی بوسەکان هاتووچۆی “نەخۆشخانەی ئازادی” لە بۆڵێ دەکرد.\nکە بیرت لەو دیمەنانە دەکردەوە، موچڕک بە تەواوی لەشت دادەهات، مووەکانی جەستەت گرژ دەبوون و تەزویەکی سامناک سەرتاپای ئەندامەکانی لەشتی دەتەنیەوە. دەبێ ئەو دوژمنە چەندە بێڕەحم بێت تا توانای داڕشتنی پیلانێکی هێندە دڕندانەی هەبێت؟ ئەدی ئەو کەسەی پیلانەکە جێبەجێ دەکات؟ لەو کاتەدا کە ناوبراو شێوەی دانانەوە و تەقاندنەوەی بۆمبەکەی شی دەکردەوە، بەرپرسی کۆمیتەی شارستان، شەهید “فەتاح عەبدولی” و چەند کادرێکی دیکەی کۆمیتەی شارستانیش لەوێ بووین، چرای دەزگاکانی تەقاندنەوە پەیتا پەیتا لێی دەدا و تەنیا لە ڕێی دەست پێداهێنانێک دەکرا نەک ئەوانە لەوێ بوون، بەڵکوو لە دەورووبەریش شەهید و بریندار هەبن. خۆ ئەو کەسە دەیزانی بە هۆی ئاشکراکردنی ئەو پیلانەوە، تازە زەحمەت بتوانێ لە دەست کۆماری ئیسلامی دەربازی بێت. بەمجۆرە بیەوێت خۆی لەو گێژاوە کە تێیکەوتووە ڕزگار بکات!!!\nئەو کەسانە ماوەیەک لە دەورووبەری کۆمیتەی شارستانی سەردەشت زۆر بە نهێنی مابوونەوە و شەو و ڕۆژ پارێزگاریان لە خۆیان دەکرد. کۆماری ئیسلامی زۆر هەوڵیدا ترۆریان بکات، تا ئەگەر پیلانەکەشی سەری نەگرتووە، لانیکەم لەوە زیاتر نهێنی نەدرکێنن، بەڵام سەرکەوتوو نەبوو.\n٭ پێویستە لێرەدا یادێک لە شەهید عەوڵا محەمەد زادە، ناسراو بە عەڵا بناوەیی بکەینەوە، کە لە ئاشکراکردنی ئەو بۆمبانەدا دەستی هەبوو. ڕوحی شاد بێت.\nتێ بینی؛ وێنەی شەهید عەوڵام لە فەیسبوکی کاک عەلی سورەچۆمی وەرگرتووە.


زوڵم لە بەرهەم - قەڵەم\nبۆ وێنە مارسل پرۆست کاتێک دەیەوێ رۆمانە بەناوبانگەکەی "لەشوێن کاتی لەدەستچوودا" چاپ بکات، نووسەرێکی بەناوبانگی ئەوکاتی فەڕانسە گرینگیی بە کارەکەی نادا و رەدی دەکاتەوە. یاخود کاتێک میشل فۆکۆ لە ساڵی ١٩٦٠ پایاننامەی دۆکتۆراکەی تەسلیمی زانکۆیەکی سویدی لە شاری ئۆپسالا دەکا، ئاکامێکی لێوەرناگرێ و روودەکاتەوە پاریس.\nهۆکاری ئەمە چییە؟\nپێش هەموو شتێک وەک "کوهێن" ی فیلسووف، لە تیۆری خۆی سەبارەت بە "پارادایم" باسی دەکا، بریتییە لە زاڵبوونی جۆرێکی تایبەت لە ئەندێشە و خەسڵەت بە سەر ئەدەب یاخود زانست لە سەردەمێکدا. ئەمە کارێک دەکا ئەوانەی وا لە چوارچێوەی نۆڕمە باوەکاندا دەژین، نەتوانن لە گەڵ کارە نوێیەکان تەماس بگرن و لێی تێبگەن.\nکەواتە بۆ ئەوەی بتوانین لە گرینگیی بەرهەمە نوێیەکان بگەین، زۆر گرینگە کەمێک ئازا بین لە جێهێشتنی نۆڕمە باوەکان و بیرکردنەوە بە شێوازێکی تر. هەر لەم شێوازەیشدایە تەنانەت دەتوانین ئەو بەرهەمە نوێیانەیش بدۆزینەوە وا لە بواری خۆیاندا شۆڕشگێڕ نین.\n١٤ سێپتامبری ٢٠١٥


عەرەب و تورکمان دژى ڕێککەوتنى نێوان یەکێتى و پارتین لەسەر کەرکوک\nی مانگی سێ ٠٥, ٢٠١٩\nڕێککەوتنى نێوان یەکێتى و پارتى کە دۆسیەى کەرکوکیشى تێدایە، کاردانەوەى لاى عەرەب و تورکمان دروستکردووە، بە تایبەت ئەو دوو پێکهاتە، تێکەڵکردنى دۆسیەى کەرکوک لەگەڵ پێکهێنانى حکومەتى هەرێم رەتدەکەنەوە.\nئەمڕۆ سێشەمە، ئەنجومەنى عەرەبى لە پرێس کۆنفرانسێکدا، دژایەتى خۆیان بۆ تێکەڵکردنى پرسى دانانى پارێزگارى کەرکوک بە رێککەوتنەکەى نێوان یەکێتى و پارتى خستەڕوو، داوایان لە عەرەب و تورکمانەکانى کەرکوک کرد خۆیان بۆ هەر پێشهاتێک ئامادە بکەن.\nهەروەها دەستەى رێکخەرى باڵاى تورکمانى عێراقیش، لە راگەیەنراوێکدا، دانانى پارێزگارى بۆ کەرکوک لەلایەن یەکێتى و پارتیەوە بە"سەپاندنى پارێزگار" ناوبردووە، بەپێویستى زانیوە ئەو پرسە بەتەوافق یەکلایى بکرێتەوە.\nئایدن مەعروف سەرۆکى کوتلەى بەرەى تورکمانى لەپەرلەمانى کوردستان، بەدەنگى ئەمەریکاى راگەیاند"ناکرێت پرسى دانانى پارێزگارى کەرکوک تێکەڵ بە دۆسیەى پێکهێنانى حکومەتى هەرێم بکرێت."\nوتیشى"پرسى پارێزگارى کەرکوک دەبێت بە رێککەوتن لە نێوان پێکهاتەکاندا یەکلایى بکرێتەوە."\nلایەنە عەرەبى و تورکمانیەکان ترسیان هەیە یەکێتى و پارتى لەرێگەى ئەنجومەنى پارێزگاوە هەوڵى وەرگرتنەوەى پۆستى پارێزگارى کەرکوک بدەن، بەو پێیەى زۆرینەى نێو ئەنجومەنەکەن، بۆیە سڕکردنى ئەنجومەن داواکارى ئەمڕۆى عەرەبەکان و پۆستى پارێزگاریش داواکارى تورکمان بوو.\nمحەمەد عوسمان پەرلەمانتارى پێشوى یەکێتى لەپەرلەمانى عێراق، پێیوایە عەرەب و تورکمان لە مەسەلەکان تێنەگەیشتوون، بۆیە کاردانەوەیان نواندووە.\nناوبراو، بەدەنگى ئەمەریکاى راگەیاند"بێ رێککەوتن و گفتووگۆ لەگەڵ عەرەب و تورکمان، هیچ هەنگاوێک نانرێت."\nپێشتر دەنگى ئەمەریکا بڵاویکردەوە، عەرەب و تورکمان دژى گفتووگۆى نێوان یەکێتى و پارتین بۆ یەکلایى کردنەوەى پۆستى پارێزگارى کەرکوک.


ویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٤١٬٤٠٥ وتار و ١٣٧ بەشداربووی چالاکی ھەیە.\nداوای ئاڵای بۆت بۆ DarafshBotدەستکاری\nلیل بۆ سڕینەوەی خێرا ھەڵبژێردرادەستکاری\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھارکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشتر کردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ٢٠:١١، ٣١ی ئازاری ٢٠١٨ (UTC)\nسییرا بۆ سڕینەوەی خێرا ھەڵبژێردرادەستکاری\nئەگەر پێت وایە ئەم پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە بە سەردانکردنی پەڕەکە و کرتەکردن لەسەر ئەو دوگمەیەی کە دەڵێت «دەربڕینی ناڕەزایەتی بەرامبەر بە سڕینەوە» کە ھەلێکت پێ دەدات بۆ ڕوونکردنەوە کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھارکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لامەبە. سەیری سیاسەتەکان و ڕێساکان بکە تاکو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشتر کردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ⇐ئارام وتووێژ💭 ٢١:١٩، ٣١ی ئازاری ٢٠١٨ (UTC)\nدواجار لە ٢١:١٩ی ٣١ی ئازاری ٢٠١٨ دەستکاری کراوە


دیموكراته‌كان بۆ به‌شـداریكردن له كۆنگره‌ی پارته‌كه‌یان له دێنڤه‌ر كۆده‌بنه‌وه\nی مانگی هه‌شـت ٢٥, ٢٠٠٨\nبه هه‌زاران دیموكرات ڕوو له شـاری دێنڤه‌ری پایته‌ختی كۆلۆرادۆ ده‌كه‌ن تا به‌شـداری له كردنه‌وه‌ی كۆنگره‌ی نیشـتیمانی دیموكراته‌كاندا بكه‌ن. كۆنگره‌ی ئه‌مسـاڵ به ده‌سـتنیشـانكردنی سـیناتۆر باراك ئۆباما وه‌ك به‌ربژاری پارته‌كه‌یان بۆ پـۆسـتی سه‌رۆكایه‌تی ئه‌مریكا مێژوویه‌ك بۆ خۆی تۆمار ده‌كات، چونكه بۆ یه‌كه‌م جاره ئه‌مریكایـیه‌كی ئه‌فریكایی له لایه‌ن پارتێـكی گه‌وره‌وه بۆ پـۆسـتی سه‌رۆكایه‌تی كاندید بكرێت.\nجێم مه‌ڵۆن په‌یامنێری ده‌نگی ئه‌مریكا له دێنڤه‌ره‌وه ڕاپـۆرتێـكی له‌و باره‌یه‌وه ناردووه و هاوكارانمان شـایان پاشـا و خالید فه‌تاح به كوردی ئاماده‌یان كردووه.\nله ئێواره‌ی كۆنگره‌ی پارتی دیموكراتدا دێنڤه‌ر له شـانه‌یه‌كی زۆر چالاك ده‌چوو. دیموكراته‌كان له سه‌رانسه‌ری وڵاته‌كه‌وه گه‌یشـتنه ئه‌و ناوه و پـێوانه‌ی ئاسایش له ده‌وری گۆڕه‌پانه‌كانی وه‌رزش توند ڕاگیرابوون كه له‌م هه‌فته‌یه‌دا وه‌ك شوێنی كۆنگره‌ی پارتیـیه‌كه به‌كاردێت.\nڕۆژی یه‌كشه‌ممه سه‌ده‌ها كه‌سـانی دژ به شه‌ڕ له نزیـك شوێنی كۆنگره‌وه بێ هیچ ڕووداوێـك خۆپـیشـاندانیان سـازكرد. هه‌روه‌ها چاوه‌ڕوانی ژماره‌یه‌كی تری خۆپـیشـاندانیش ده‌كرێت له‌م هه‌فته‌یه‌دا.\nئۆباما به‌ره‌و كۆنگره به‌ڕێـكه‌وتبوو به ئومێدی پـشـتیوانكردنی دوای ئه‌وه‌ی سیناتۆر جۆ بایدنی له ویلایه‌تی ده‌له‌وێره‌وه به جێـگری بۆ سه‌رۆكایه‌تی هه‌ڵـبژارد.\n" كارمه‌ندێـكی حكومی زۆر نموونه‌یی‌یه، له ماڵی خۆی، یان له ویلایه‌تی خۆی، وه له ناو كۆنگرسـدا، وه له ناو هۆڵی جه‌نگاوه‌رانی دێرین له كۆنكۆرد له نیو هامشه‌ر و هه‌روه‌ها له ناوجه‌رگه‌ی كێشه نێونه‌ته‌وه‌یـیه‌كاندا."\nڕۆژی شه‌ممه‌ش ئۆباما له‌گه‌ڵ بایدندا ده‌ركه‌وت له هه‌ڵمه‌تی پـێشـبڕكی له شـاری سـپـرینگفیڵد له ویلایه‌تی ئیلینۆی.\n" هه‌روه‌ها ئه‌و ژیره، ژیره بۆ باشـكردنی ئه‌م وڵاته، وه با شـتێـكی تریشـتان پـێ بڵێم، ئه‌م كه‌سه هۆشـیاره و ده‌بێت ئه‌ركی خۆی جێبه‌جێ بكات."\nهه‌ڵبه‌ته گرنگترین ڕووداوه‌كانی ئه‌و چوار ڕۆژه‌ی كۆنگره‌ی پارتی دیموكرات له ڕۆژی پـێـنجشه‌ممه‌دا ده‌رده‌كه‌وێت كاتێـك سـیناتۆر باراك ئۆباما به ڕه‌سـمی كاندیدبوونی بۆ سه‌رۆكایه‌تی له لایه‌ن پارتیـیه‌كه‌وه‌ی قبوڵ ده‌كات. له ڕێی گوتارێـكی گرنگه‌وه له گۆڕه‌پانی یاریـیه‌كانی تۆپـی پـێ له به‌رده‌م زیا له 70 هه‌زار كه‌سدا، هه‌ڵبه‌ته جگه له بینه‌رانی ته‌له‌فیزیۆن له سه‌رانسه‌ری جیهاندا.\nله كاتێـكدا كۆنگره‌ی دیموكرات ده‌سـتپـێده‌كات ڕاپـرسی گشـتی نیشـانی ئه‌دات پـێشـبڕكێ به‌ره‌و كۆشـكی سـپی له نێوان باراك ئۆباما و نه‌یاری سـیناتۆر جۆن مه‌ككه‌ینه‌وه له ئه‌ریزۆناوه زۆر له یه‌كه‌وه نزیكن. مه‌ككه‌ین له هه‌فته‌ی داهاتوو به ڕه‌سـمی له كۆنگره‌ی كۆماریـیه‌كان له شـاری مینه‌پـۆڵس - سـانت پـۆڵ له ویلایه‌تی مینه‌سـۆتا كاندید ده‌كرێت.\nدیموكراته‌كان ئومێده‌وارن ئه‌زموونگه‌ی تێروته‌سه‌لی سـیاسه‌تی ده‌ره‌وه‌ی بایدن له سیناتدا یارمه‌تی ئۆباما بدات و پـشـتیوانی پـێبـبه‌خشێت. له كاتێـكدا ڕاپـرسی گشـتی نیشـانی ئه‌دات ده‌نگده‌ران زیاتر متمانه‌یان به توانایی مه‌كین هه‌یه بۆ مامه‌ڵه‌كردن له سـیاسه‌تی ده‌ره‌وه و كێشـه‌كانی ئاسایشی نیشـتیمانیدا. ڕاپـرسـیه‌كی گشـتی نوێ نیشـانی ئه‌دات به گشـتی دیموكراته‌كان پـێشـوازی له بایدن ده‌كه‌ن وه‌ك بژاره‌یه‌كی ئۆباما بۆ جێـگری سه‌رۆكایه‌تی.\nسیناتۆر مه‌ككه‌ین به ته‌له‌فیزیۆنی CBSی ڕاگه‌یاند سـیناتۆر بایدن بژاره‌یه‌كی سه‌نگینه بۆ ئۆباما.\nهه‌رچه‌ندێـكه هه‌ڵمه‌ته‌كه‌ی مه‌ككه‌ین ده‌سـتبه‌جێ ڕیكلامێـكی ته‌له‌فیزیۆنی بڵاوكرده‌وه به مه‌به‌سـتی نیگه‌رانیكردنی پـشـتیوانكه‌رانی سـیناتۆر هێله‌ری كلنتنی ڕكه‌به‌ری دیموكراتی پـێشـووی ئۆباما.\n" ئه‌وه‌ی كه به ملیۆنه‌ها ده‌نگی به ده‌سـتهێنا له لیسـته‌كه‌یدا نیـیه. بۆچی؟ چونكه ئه‌و كه‌سێـكی ڕاسـتگۆیه. ڕاستیش تاڵه، وه ئۆباما ئه‌وی به دڵ نیـیه."\nبه‌رپـرسـانی هه‌ڵمه‌ته‌كه‌ی ئۆباما هه‌وڵ ده‌ده‌ن له‌م هه‌فته‌یه‌دا گرژی له‌گه‌ڵ پـشـتیوانكه‌رانی كلنتن ئاسایی بكه‌نه‌وه.\nئه‌نیتا دۆن ڕاوێژكاری ئۆباما به CNNی ڕاگه‌یاند دیموكراته‌كان جه‌خت له‌سه‌ر یه‌كگرتنه‌وه‌ی پارتیـیه‌كه‌یان داناوه.\n" من له‌و بڕوایه‌دام ئه‌گه‌ر تۆ له‌م هه‌فته‌یه‌دا له‌گه‌ڵ خه‌ڵـكی له دێنڤه‌ر بدوێت ئه‌وا ئه‌وه‌نده كه‌سی ڕه‌شـبین نابینیت به‌ڵـكو ئه‌وه‌نده خه‌ڵـكی ده‌بینیت كه ده‌زانن ئه‌وان ناتوانین بۆ چوار سـاڵی تریش له‌گه‌ڵ ئه‌و سـیاسه‌تانه بمێنیـنه‌وه."\nسیناتۆر كلنتن گوتارێـك له كۆنگره‌ی دیموكرات ده‌خوێنێته‌وه و هاوسه‌ره‌كه‌ی بێـڵ كلنتن سه‌رۆكی پـشـوو هه‌روه‌ها له ڕۆژی چوارشه‌ممه به هه‌مان شێوه سـیناتۆر بایدن قسـه ده‌كات.\nده‌قی وه‌رگێڕاوی ڕاپـۆرته‌كه 513KB


12/7/2020 03:39 PM\nئەمیتاب باچان کە یەکێک لە ناسراوترین ئەکتەرەکانی سینەمای هیندە، لە لاپەڕەی خۆی لە تۆڕی کۆمەڵایەتیی تویتەر رایگەیاند کە ئەنجامی تاقیکاری کۆرۆناکەی پۆزەتیڤە. باچان لە تویتەکەیدا نووسویەتی: "تاقیکاری کۆرۆناکەم پۆزەتیڤ دەرچووە. نەخۆشخانە بەرپرسانی ئاگادار کردووەتەوە، پشکنین بۆ بنەماڵە و کارمەندەکانیشم کراوە، چاوەڕێی دەرئەنجامی تاقیکارییەکانین."\nکوڕەکەی باچان واتە "ئابشیک"ـیش لە تویتێکدا رایگەیاند کە ئەویش تووشی ڤایرۆسی کۆرۆنا بووە. ئێستا ئەم باوک و کوڕە لە نەخۆشخانەیەکی شاری بومبای خەوێندراون و وەک دەگوترێ هەردوکیان بە سووکی ئەم نەخۆشییەیان گرتووە.\nئەمیتاب باچان داوای لەو کەسانەی کە لە ماوەی 10 رۆژی رابردوودا لە نزیکەوە لەگەڵی لە پەیوەندیدا بوون کردووە، پشکنینی تایبەت بە کۆرۆنا ئەنجام بدەن. ئەنجامی پشکنینی ئەندامەکانی دیکەی خێزانی ئەم ئەکتەرە ناودارە وەکو جایا باچانی هاوسەری، ئایشواریای بووکی و ئارادیا باچانی نەوەی نیگەتیڤ دەرچووە. بڵاوبوونەوەی هەواڵی تووشبوونی ئەمیتاب باچان و کوڕەکەی بە کۆرۆنا شەپۆلێک لە سۆز و پشتیوانی لە تۆڕە کۆمەڵایەتییەکانی بەدواوە بووە.\nباچانی تەمەن 77 ساڵ لە ماوەی 50 ساڵ کاری هونەریدا لە 200 فیلمدا دەوری گێڕاوە. لە ناو بەناوبانگترین فیلمەکانی ئەم ئەکتەرەدا دەتوانین ئامادە بە فیلمی "بڵێسە" و "زنجیر" بکەین. باچان لە 1970ـەوە کەسێکی بەناوبانگە و چەندین خەڵاتی دەستەبەر کردووە. ئەو هەروەها هێمای شانازی فەڕەنسای پێ بەخشراوە کە بەرزترین خەڵاتی شارۆمەندی فەڕەنسایە.\nئەمیتاب باچان جگە لە کاری سینەما، پێشینەیەکی کەمیشی لە بواری سیاسەتدا هەیە. ئەو لە ساڵی 1984 و ئەو کاتەی راجیۆ گاندی سەرۆک وەزیرانی هیند بوو، بوو بە ئەندام پەرلەمانی هیند، بەڵام پاش سێ ساڵ بە هۆی گەندەڵی حکومەتەکەی راجیۆ گاندی، دەستی لەکار کێشاوە.\nجێی ئاماژەیە کە تا ئێستا نزیکە 821هەزار حاڵەتی تووشبوون بە ڤایرۆسی کۆرۆنا تۆمار کراوە.


بەڕێز: ئەلكساندر واندێبێلن! وێڕای سڵاو و ڕێز! بە بۆنەی هەڵبژێرانت بە سەركۆماری ئۆتریش پیرۆزباییت لێ‌دەكەم، بەڕێزتان لە وڵاتێك متمانەی زۆربەی كۆمەڵانی خەڵكت پێ‌دراوە كە نزیك بە ٢٧ ساڵ پێش ئێستا لە ڕێكەوتی ١٣/٧/١٩٨٩ د. قاسملوو ڕێبەری حیزبی دێموكراتی كوردستان لە ڤییەن بە دەستی تیرۆریستەكانی كۆماری ئیسلامی تیرۆر كرا. بەڕێز واندێبێلن؛ د. قاسملوو بۆ چارەسەری ئاشتیانەی كێشەی كوردی ئێران لە ڕێگای وتووێژ، وڵاتەكەی جەنابتی بۆ ئەو مەبەستە دیاری كرد. بەڵام بەداخەوە پەیامی ئاشتیی دوكتور قاسملوو بە گوللەی تیرۆریستانی كۆماری ئیسلامی وڵامی درایەوەو كاربەدەستانی ئەو كاتی ئۆتریش نەتەنیا تیرۆریستەكانی كۆماری ئیسلامی‌یان ڕەوانەی ئێران كردەوە، بگرە هەرگیز نەیانهێشت كە دەزگای دادوەریی ئۆتریش بەدواداچوون بۆ ئەو پەروەندەیە بكا. ئەگەر لە كاتی خۆیدا لێپرسینەوەو بەدواداچوون بۆ ڕووداوەكەی ڤییەن كرابا، بێ گومان كۆماری ئیسلامی وابە ئاسانی نەیدەتوانی تیرۆری میكۆنووس لە بێرلین‌و دەیان تیرۆری دیكە لە ئورووپاو وڵاتانی دیکەدا بکا. بەڕێز ئەلكساندر واندێبێلن، بۆ ئێمەی كوردی ئێران و حیزبی دێموكرات ئەم كەیسە دانەخراوەو هەرگیز تەواو نەبووە، بۆیە ئەو چاوەڕوانییە لە جەنابەت هەیە كە بەدواداچوون‌و لێپرسینەوە لەو ڕووداوە دڵتەزێنە بكەی. بە حورمەتەوە خالید عەزیزی سكرتێی گشتیی حیزبی دێموكراتی كوردستان ٢٥/ ٥/ ٢٠١٦ – Giareng\nبەڕێز: ئەلكساندر واندێبێلن! وێڕای سڵاو و ڕێز! بە بۆنەی هەڵبژێرانت بە سەركۆماری ئۆتریش پیرۆزباییت لێ‌دەكەم، بەڕێزتان لە وڵاتێك متمانەی زۆربەی كۆمەڵانی خەڵكت پێ‌دراوە كە نزیك بە ٢٧ ساڵ پێش ئێستا لە ڕێكەوتی ١٣/٧/١٩٨٩ د. قاسملوو ڕێبەری حیزبی دێموكراتی كوردستان لە ڤییەن بە دەستی تیرۆریستەكانی كۆماری ئیسلامی تیرۆر كرا. بەڕێز واندێبێلن؛ د. قاسملوو بۆ چارەسەری ئاشتیانەی كێشەی كوردی ئێران لە ڕێگای وتووێژ، وڵاتەكەی جەنابتی بۆ ئەو مەبەستە دیاری كرد. بەڵام بەداخەوە پەیامی ئاشتیی دوكتور قاسملوو بە گوللەی تیرۆریستانی كۆماری ئیسلامی وڵامی درایەوەو كاربەدەستانی ئەو كاتی ئۆتریش نەتەنیا تیرۆریستەكانی كۆماری ئیسلامی‌یان ڕەوانەی ئێران كردەوە، بگرە هەرگیز نەیانهێشت كە دەزگای دادوەریی ئۆتریش بەدواداچوون بۆ ئەو پەروەندەیە بكا. ئەگەر لە كاتی خۆیدا لێپرسینەوەو بەدواداچوون بۆ ڕووداوەكەی ڤییەن كرابا، بێ گومان كۆماری ئیسلامی وابە ئاسانی نەیدەتوانی تیرۆری میكۆنووس لە بێرلین‌و دەیان تیرۆری دیكە لە ئورووپاو وڵاتانی دیکەدا بکا. بەڕێز ئەلكساندر واندێبێلن، بۆ ئێمەی كوردی ئێران و حیزبی دێموكرات ئەم كەیسە دانەخراوەو هەرگیز تەواو نەبووە، بۆیە ئەو چاوەڕوانییە لە جەنابەت هەیە كە بەدواداچوون‌و لێپرسینەوە لەو ڕووداوە دڵتەزێنە بكەی. بە حورمەتەوە خالید عەزیزی سكرتێی گشتیی حیزبی دێموكراتی كوردستان ٢٥/ ٥/ ٢٠١٦\nلە 26 مای , 2016


لەعێراق ١٠٠ ملیۆن دینار قەرز دەدرێتە مامۆستایان\n22212 جار خوێندراوەتەوە\nسەندیکای مامۆستایانی عێراق - لقی کەربەلا رایگەیاند، ئەنجومەنی وەزیرانی عێراق رەزامەندی دەربڕیوە لەسەر پێدانی ١٠٠ ملیۆن دینار بە قەرز و دانەوەی لە ماوەی ٢٠ ساڵدا بە مامۆستایان بە ئامانجی دروستکردنی خانووی نیشتەجێبوونیان، دەشڵێت، پێشبینیدەکرێت هەموو ئەندامانی سەندیکا بگرێتەوە لەسەرتاسەری عێراقدا.\nرەزا کەرعاوی جێگری سەرۆکی سەندیکای مامۆستایانی عێراق - لقی کەربەلا بە رۆژنامەی سەباحی راگەیاند، مستەفا کازمی سەرۆکوەزیرانی عێراق رەزامەندی دەربڕیوە لەسەر خەرجکردنی ١٠٠ملیۆن دینار کە وەک قەرز بدرێتە مامۆستایانی شارەکە بە ئامانجی دروستکردنی خانووی نیشتەجێبوون.\nدەشڵێت، بڕی قەرزەکە ١٠٠ ملیۆن دینارە و لەماوەی ٢٠ ساڵدا دەدرێتەوە و بۆ وەرگرتنیشی پێویستی بە کەفیل نییە و تەنها مامۆستاکە بەڵگەیەک بهێنێت کە پارچەیەک زەوی وەرگرتووە قەرزەکەی پێدەدرێت.\nئاماژەی بەوەشدا، ئامانجیان ئەوەیە پێشنیازەکە سەرجەم ئەندامانی سەندیکای مامۆستایان لە سەرتاسەری عێراق بگرێتەوە.\nباسی لەوەشکرد، لە ئێستادا چاوەڕێدەکەن چەکی پارەکانیان پێبدرێت، هەرکات پێیاندرا راستەوخۆ داوا لەبانکی ناوەندی دەکەن قەرزەکەیان بۆ خەرج بکات کە لە قۆناغی یەکەم و دووەمدا شەش هەزار مامۆستا سودمەند دەبن.\nئەمەش لەکاتێکدایە، حکومەتی هەرێم ماوەی چەند ساڵێکە دابەشکردنی پارچە زەوی بەسەر فەرمانبەران بەگشتی و مامۆستایان بەتایبەتی راگرتووە و بە بیانوی هەبوونی قەیرانی دارایش سەرجەم پێشینەکانی خانووبەرە و هاوسەرگیری راگرتووە.


World Report 2014: عێراق | Human Rights Watch\nلە ساڵى2013دا، بارودۆخى مافەکانى مرۆڤ لە عێراق بەردەوام ڕووى لە خراپ بوون کرد. تووندوتیژى تایفى ڕووى لە هەڵکشان کردو دۆخى ئەمنى لە قەیرانێکى خراپدا بوو. جەنگى سووریاو قەیرانى سیاسى ناوخۆى عێراق ڕێخۆشکەربوون بۆ ڕێکخراوى ئەلقاعیدەو گرووپە چەکدارەکانى تر تا ڕۆژانە هێرشى تیرۆریستى لە دژى هاووڵاتیانى مەدەنى ئەنجامبدەن. هەموو ئەم هۆکارانە وایکرد، ساڵى 2013 بە خۆێناویترین ساڵ هەژمار بکرێت لە پێنج ساڵى ڕابردووى عێراقدا. هێرشى خۆکوژى، تەقینەوەى ئوتۆمبێلى بۆمب ڕێژکراو و تیرۆرکردن بەشێوەیەکى ترسناک ڕووى لە هەڵکشان کرد، بە جۆرێک تەنها لە نێوان مانگى ئایارو ئابدا زیاتر لە 3 هەزار کەس کوژران و 7 هەزارى تریش برینداربوون.\nحکومەت بە تووندتیژى و هێز وەڵامى خۆپیشاندانە هێمنانەکانی دایەوە، هەروەها هەوڵیدا بۆ سەپاندنى ڕێوشوێن و یاساى زیاترى دژە تیرۆر بۆ چارەسەرکردنى خراپ بوونى بارودۆخی ئەمنى. خاڵە سنووریەکانى ژێر دەسەڵاتى حکومەتى ناوەندی بە ڕووى ئەو ئاوارە سووریانەى لە ترسى جەنگى ناوخۆى ووڵاتەکەیان هەڵدەهاتن بە داخراوى مایەوە، ئەمە لەکاتێکدایە تا مانگى تشرینى دووەم، نزیکەى 206 هەزار ئاوارەى سوورى ڕوویان لە ناوچەکانى ژێر دەسەڵاتى حکومەتى هەرێمى کوردستان کردبوو.\nلە کانوونى یەکەمى ساڵى 2012دا، بە هەزارەها هاووڵاتى عێراقى ناوچە سوونیەکان ڕژانە سەر شەقامەکان و داوایان لە حکومەت کرد هەستتێت بە ئەنجامدانى چاکسازى لە یاساى دژە تیرۆرو ئازاد کردنى هەموو ئەو زیندانیانەى بە شێوەیەکى نایاسایى دەستگیرکراون. لە کانوونى دووەمى 2013دا، نورى مالیکى سەرۆک وەزیرانى حکومەتى عێراق پێکهێنانى کۆمیتەیەکى تایبەتى ڕایگەیاند بە مەبەستى سەرپەرشتیکردنى چاکسازى و ئازاد کردنى زیندانییەکان و کەمکردنەوەى بەکارهێنانى زانیاریدەرانی نهێنى لەلایەن دادگاوە. تا نووسینى ئەم ڕاپۆرتە، ئاماژەیەکى ئەوتۆ نەبوو نیشانى بدات کە حکومەت چاکسازى ئەنجامدابێت، بەپێچەوانەوە هێزە ئەمنییەکانى عێراق تووندوتیژیەکانیان لە دژى خۆپیشاندەران چڕتر کردەوە بەجۆرێک لە هێرشێکیاندا لە دژى خۆپیشاندەرانى شارۆچکەى حەویجە لە مانگى نیسان لانى کەم 51 خۆپیشاندەر کوژران. دەسەڵاتدارانى حکومەتى عێراق هیچ کەسیێکیان بە تۆمەتى ئەنجامدانى ئەو تاوانە ڕووبەڕوى لێپرسینەوە نەکرد.\nوەک وەڵامێک بۆ خۆپیشاندان و ناڕەزاییە بەردەوامەکانى هەرێمە سوونیەکان، حکومەتى عێراق هەستا بە دەستپێکردنى هەڵمەتى دەستگیرکردن لەو ناوچانەو لە ئەنجامدا ژمارەیەک هاووڵاتی ئاسایى و چالاکەوان و سیاسەتمەدارى ناودار بەپێى یاسایى دژە تیرۆرى ساڵى 2005 دەستگیرکران. هێزە ئەمنیەکان و لایەنگرانى حکومەت کەوتنە هەراسان کردنى ڕۆژنامەنووسان و ئەو دەزگایانەى ڕاگەیاندن کە ڕەخنەیان لە دەسەڵاتدرانى حکومى دەگرت.\nدەستگیرکردن و ئەشکەنجەدان و لەسێدارەدان\nبەبێ ڕەچاوکردنى هیچ یاساو پێوەرێک هێزە ئەمنیەکانى عێراق کەوتنە ئازاردانى دەستگیرکراوان. بەدرێژایی ئەو ساڵە و بەبێ هیچ پرۆسەیەکى دادگایکردن، بەندکراوان لە زیندانەکاندا مانەوەو لەکاتى لێکۆڵینەوەکردن لەگەڵیان ڕووبەڕوى ئەشکەنجەو لێدان بوونەوە. لە مانگى شوباتدا، حسین الشهرستانى، جێگرى سەرۆک وەزیرانى عێراق، بە هیومان ڕایتس وۆچى ووت، هێزە ئەمنیەکانى عێراق بەردەوامن لە هەڵمەتە ڕەشبگیریەکانیان بەبێ فەرمانى دادوەر. لەگەڵ ئەوەشدا دادگاکان بەردەوامبوون لە پشت بەستن بە زانیاری پێدەری نهێنى و دانپێنانى بەزۆر بۆ دەرکردنى فەرمانى دەستگیرکردن و تاوان بارکردن.\nلە 11ى ئایاردا، گوندنشینانى باشورى شارى موسڵ تەرمى چوار پیاو و مێرمنداڵێکی تەمەن 15 ساڵیان دۆزییەوە کە ئاسەوارى چەندین گولە لەسەر جەستەیان بوو. هەفتەیەک بەر لە دۆزینەوەى تەرمەکان، چەند شایەتحاڵێک ئەو کەسانەیان بە دەستگیرکراوى لەلایەن فەرماندەى سێى پۆلیسى موسڵەوە بینیبوو، بەڵام تا کاتى نووسینى ئەم ڕاپۆرتە، حکومەت هیچ هەنگاوێکى نەنا بۆ ئەنجامدانى لێکۆڵینەوە لە کوشتنى ئەو کەسانە.\nتا 22ى مانگى تشرینى دووەم، حکومەتى عێراق لانى کەم 151 کەسى لە سێدارە داوە. ئەو ژمارەیەش بە بەراورد بە 129 لە سێدارەدراو لە ساڵى 2012 و 68 لە 2011 بەشێوەیەکى بەرچاو ڕووى لە هەڵکشان کردوە.\nکاتێک حسن الشمەرى وەزیرى دادى عێراق لە ناوەڕاستى مانگى ئازاردا ڕایگەیاند کە وەزارەتەکەى بڕیارى لە سێدارەدانى 150 کەسى داوە، ناڤى پیلاى، بەرپرسی کۆمسیۆنى باڵاى مافى مرۆڤى نەتەوەیەکگرتووەکان، سیستمى دادوەرى عێراقى بە قەسابخانە ناوبرد. زۆر بە دەگمەن وەزارەتى داد زانیارى لەسەر ناسنامە و تاوانى لە سێدارەدراوان و بەڵگەکانى دادگا لە دژیان دەدات.\nئازادى خۆپیشاندان و گردبوونەوەى جەماوەرى\nهێزە ئەمنیەکانى عێراق بە هەڕەشە و تووندوتیژى و دەستگیرکردن وەڵامى خۆپیشاندەرانى هێمنانەیان دایەوە. لە مانگى نیساندا، هێزە سەربازییەکان و پۆلیسى عێراق زۆر بە تووندى ڕووبەڕوى کۆمەڵێک خۆپیشاندەر بوونەوە کە ماوەى پێنج مانگ بەشێوەیەکى هێمنانە گردبوونەوەیان دەکرد. لە مانگى شوبات و ئازاردا، هێزە ئەمنیەکان لە موسڵ و فەلوجە دەستڕێژى گولەیان لە خۆپیشاندەران کردو لانى کەم حەوت کەسیان لەهەردوو ڕووداوەکەدا کوشت.\nلە 23ى نیساندا، سەربازانى عێراقى و هێزە تایبەتەکانی سوات و هێزەکانى پۆلیسی فیدراڵی دەستڕێژى گولەیان لە نزیکەى 1000 خۆپیشاندەرى شارۆچکەى حەویجە کرد. کۆمیتەیەکى وەزارى بە مەبەستى بەدواداچوون و لێکۆڵینەوەو لەو هێرشە پێکهێنرا، بەڵام تا ئێستا ئەو کۆمیتەیە چاوپێکەوتنى لەگەڵ هیچ شایەتحاڵ و بەشدارێکى ئەو ڕووداوە نەکردوەو هیچ ئەندامێکى هێزە ئەمنیەکانیشى رووبەڕووی دادگابکەنەوە. لە مانگى ئابى هەمان ساڵدا، سەربازان وهێزەکانی سوات و پۆلیسى عێراقى بە زەبرى هێز وەڵامى خۆپیشاندانەکانى دژى گەندەڵى و نەبوونى خزمەت گوزاری ناوچەکانى بەغداد و ناسریەیان دایەوەو لە ئەنجامدا چەندین خۆپیشاندەر دەستگیر کران و ژمارەیەکیان ڕووبەڕوى لێدان ئەشکەنجە بوونەوەو هەندێکى تریان بە "تۆمەتى گوێڕایەڵى نەکردنى یاسا و تێکدانى سەقامگیرى" درانە دادگا. وەزارەتى ناوخۆى عێراق هەستا بەجێبەجێکردنى چەند ڕێوشوێنێکى تووند بە مەبەستى بەرتەسک کردنەوەى سازدانى خۆپیشاندان وەک پێنەدانى مۆڵەت بۆ خۆپیشاندانى هێمنانە ئەوەش پێچەوانەى دەستوورى عێراقە کە گرەنتى ئازادى گردبوونەوەو خۆپیشاندانى جەماوەرى دەستەبەردەکات.\nلە ڕاپۆرتی ساڵى 2013 یدا کۆمیتەى بەرگری لە ڕۆژنامەنووسان، عێراقى وەک خراپترین ووڵات لە پشتگوێخستنى کوشتنى ڕۆژنامەنووسان هەژمار کرد. لە 10 ساڵى ڕابردوودا زیاتر لە 90 ڕۆژنامەنووس لە عێراقدا کوژراون، بەڵام تا ئێستا هیچ کەسێک بە تۆمەتى کوشتنى ڕۆژنامەنووس لێپرسینەوەى لەگەڵ نەکراوە، سەرەڕایى ئەوەش حکومەت هیچ نیازێک لە بەدواداچوون و لێکۆڵینەوە لە کوشتنى ڕۆژنامەنووسان نیشان نادات.\nلە 1ى نیساندا، چەند چەکدارێکى نەناسراو هەڵیانکوتایە سەر بارەگاى چوار ڕۆژنامەى سەربەخۆ لە بەغدادو پاش تێکشکاندنى ئامێرو کەلوپەلەکانیان ئاگریانبەردایە بیناکانیان. لە ئەنجامى ئەو ڕووداوەدا چەندین کارمەندى ئەو ڕۆژنامانە بریندار بوون. پۆلیس ڕایگەیاند کە لێکۆڵینەوە لەو هێرشانە دەکات، بەڵام هیچ ئەنجامێکى ئەو لێکۆڵینەوانە ڕانەگەیەنرا.\nلە 28ى نیسان، کۆمسیۆنى پەیوەندیەکان و راگەیاندنی حکومەتى عێراق مۆڵەتى 10 کەناڵى تەلەفیزیۆنى ئاسمانى سەر بە پارتە ئۆپۆسیزیۆنە سوونەکانى هەڵپەساردو بەخشى بەرنامەکانیانى وەستاند. ئەمە لەکاتێکدا بوو هەمووکەناڵەکانى تر بە کەناڵە حکومیەکانیشەوە بەردەوام بوون لە پەخشى ئاسایى خۆیان. بەرپرسێکى باڵاى کۆمسیۆنى پەیوەندیەکان و راگەیاندنی حکومەتى عێراق بە هیومان ڕایتس وۆچى ڕاگەیاند کە کۆمسیۆنەکەیان هیچ بیانوویەکى یاسایى نەبوو بۆ داخستنى ئەو کەناڵانە، بەڵام هۆکارى داخستنى ئەو کەناڵانەى گەڕاندەوە بۆ هاندانى "تووندوتیژى و قوڵکردنەوەى کەلێنى تایفی". کۆمسیۆنى پەیوەندیەکان لە ماڵپەرى فەرمى خۆیدا ڕایگەیاند هەڵپەساردنى ئەو کەناڵانە وەڵامێک بوو بۆ ڕووماڵ کردنى هێرشەکەى حەویجە.\nڕۆژنامەوانان ووتیان کە هێزە ئەمنیەکان ڕێگەی چوونە ناو خۆپیشاندانەکانیان لێگرتن و ئەوەش کاریگەریەکى هەبوو لەسەر سنووردار کردنى ڕوماڵى ڕووداوەکان لەلایەن کەناڵەکانى ڕاگەیاندنەوە. پەیامنێرى کەناڵێکى تەلەفیزیۆنى بە هیومان ڕایتس وۆچى ووت، لە 28ى کانوونى یەکەم لەکاتێکدا لە هەوڵى ڕوماڵکردنى یەکێک لە خۆپیشاندانەکانى شارى ڕومادیە بوو چەند کەسێک بە ئوتۆمبێل و جلوبەرگى سەربازییەوە، کە ناسنامەى خۆیان ئاشکرا نەکردبوو، بە چاو بەستراوى پەلکێشیان کردو بەرلەوەى ئازادى بکەن هەڕەشەى کوشتنیان لێکرد.\nلە نێوان مانگى تەموزو ئەیلولدا لانى کەم پێنج ڕۆژنامەنووسی شارى موسڵ لەلایەن چەکدارانى نەناسراوەوە تیرۆر کران. دووان لەو ڕۆژنامەنووسانە کاریان بۆ کەناڵى (الشرقیە) دەکردو یەکێکیان بۆ کەناڵى (الموێلیە) و دوانى تریان ووتەبێژى پارێزگارى موسڵ بوون. حکومەت هیچ ڕاگەیاندراوێکى لە بارەى ئەنجامەکانى لێکۆڵینەوەى ئەو کوشتنانە بڵاونەکردۆتەوە.\nمافەکانى ژنان و کچان\nژنانى زیندانى بە دەست قەرەباڵغى ناو بەندیخانەکان و نەبوونى پێداویستى تەندروستى تایبەت بە ژنانەوە دەناڵێنن. بەردەوام ژنان لەگەڵ منداڵەکانیان زیندانى دەکرێن ئەوەش ماناى بێبەش کردنى ئەو منداڵانەیە لە خوێندن و پێداویستى تەندروستى و ڕووناکى و هەواى پاک و خۆراک و ئاوى خواردنەوە. بە دەیان لەو ژنانە ووتیان کە هێزە ئەمنیەکان دەستگیریان کردوون و ئەشکەنجەو ئازاریان داون و دەستدرێژى سێکسیان کردونەتە سەر وەک سزایەک بۆ مێردو براو کەس و کاریان کە گومانى ئەنجامدانى کارى تێرۆریستیان لێدەکرێت.\nلە 27ى تشرینى یەکەم، وەزارەتى دادى عێراق ڕایگەیاند کە ڕەشنووسی پرۆژە یاسایەکى لەسەر پەیڕەوکردنى مەزهەبى جەعفەرى لە یاساى بارى کەسى (الاحوال الشخێیە) خستۆتە بەردەم کابینەى سەرۆک وەزیران بۆ پەسەندکردن و پاشان ناردنى بۆ پەرلەمان بۆ دەنگدان لەسەری. بەپێى پرۆژە یاساکە، یاساکانى بارى کەسى وەک هاوسەرگیرى و تەڵاق و میرات و تەبەنى کردن بۆ شیعەکانى عێراق بەپێى بنەماکانى مەزهەیى جەعفەرى شەریعەتى ئیسلام دەبێت. ڕێکخراوە مەدەنیەکانى ناوخۆى عێراق نیگەران بوون لە پێشنیازکردنى پرۆژە یاسایەکى لەو جۆرە و لەو بڕوایەدان ئەو پرۆژە یاسایە دەبێتە هۆى قوڵکردنەوەى جیاوازى مەزهەبی، چونکە ئەگەر ئەو پرۆژە یاسایە بخرێتە بوارى جێبەجێکردن ماناى ئەوەیە نەتەوەو تایفەى جیاواز بەپێى یاساى بارى کەسى جیاواز مامەڵەیان لەگەڵ دەکرێ. پرۆژە یاساکە چەندنین بڕگە لەخۆ دەگرێ کە پێشێلى مافەکانى ژنان و منداڵان دەکات. بە تایبەت ئەو بڕگانەى کە تەمەنى هاوسەرگیری لە 18 ساڵەوە کە لە یاساى بارى کەسى عێراقیدا هاتووە کەم دەکانەوە بۆ تەمەنى 9 ساڵ بۆ کچان و 15 ساڵ بۆ کوڕان. هەروەها بڕگەیەکى ترى یاساکە هاوسەرگیرى پیاوى موسڵمان لەگەڵ ژنى غەیرە موسڵمان قەدەغە دەکات، تەنها لە حاڵەتێکدارێگەی پێدەدرێت کە بۆماوەیەکی کاتی بێت. لەلایەکى ترەوە مەرجەکانى فرەژنى ئاسان دەکات و ماف بە پیاوان دەدا ڕێگە بە ژنەکانیان نەدەن لە چوونە دەرەوە بەبێ مۆڵەت، ئەمە جگە لەوەى مافى ژنان سنووردارتر دەکات لە بابەتەکانى وەک تەڵاق و میرات .\nبەردەوام بوونى جەنگ و تووندوتیژی و ئاوارەبوون وایکردوە ژمارەیەکى زۆر لە ژنانى عێراقى مێردەکانیان لە دەست بدەن. سەختى بارى ئابوورى ئەم ژنانەى کردۆتە قوربانى بازرگانی لەشفرۆشى. لە مانگى نیسانى 2012دا، پەرلەمانى عێراق یاسایەکى دژ بە بازرگانیکردن بە ئافرەتانەوە دەرکرد، بەڵام دەسەڵاتدارانى عێراقى هەنگاوێکى ئەوتۆیان نەناوە لە جێبەجێکردنى یاساکەو ڕێگریکردن لەو دیاردەیە. لە مانگى شوباتدا، بەرپرسێکى حکومى بە هیومان ڕایتس وۆچى ووت کە دادوەران و ئەفسەرانى هێزە ئەمنیەکان زانیاریەکى ئەوتۆیان لەسەر بڕگەکانى یاساکە نیە و دادگاکان بەردەوامن لە سزادانى قوربانیانى ئەو دیاردەیە بەپێى یاساى قەدەغەکردنى لەش فرۆشى.\nلە ساڵى 2011دا، حکومەتى هەرێمى کوردستان یاساى تووندوتیژى خێزانى تێپەڕاند، بەڵام دەسەڵاتدارانى ئەو هەرێمە هەنگاوێکى ئەوتۆیان نەناوە لە جێبەجێکردنى ئەو بڕگانەى کە کوشتن و تووندوتیژى لە دژى ژنان قەدەغەدەکات. لە پاش دەرچوونى یاساکەوە بە دەیان پیاو هەستاون بە کوشتن و ئازاردانى ژنان. ڕێکخراوە ناوخۆییەکان ڕایانگەیاند کە حکومەت هەڵنەستاوە بە دروستکردنى دادگایەکى تایبەت بۆ سزادان و دادگایکردنى حاڵەتەکانی تووندوتیژى خێزانى. ووتیشیان وەک لە یاساکەدا هاتووە دەبێت حکومەت ئەفسەرانى ژن لە بنکەکانى پۆلیس دابمەزرێنێ و ئەفسەرانى ئاسایش لەسەر بڕگەکانى یاساکە هۆشیار بکاتەوە ، بەڵام ئەم هەنگاوانە جێیەجێ نەکراوە.\nبەپێى ئامارى کۆمسیۆنى باڵاى پەنابەرانى نەتەوەیەکگرتووەکان، زیاتر لە 206 هەزار ئاوارەى سوورى لە ساڵى 2011وە هاتوونەتە ناو خاکى عێراق، ئەو ژمارەیەش بەشێوەیەکى بەرچاو ڕووى لە هەڵکشان کردوە بە بەراورد بە ساڵى 2012 کە تەنها 30 هەزار ئاوارەى سوورى لە عێراقدا بوون.\nلە مانگى ئابى ساڵى 2012 وە خاڵە سنووریەکانى (الربیعە و القائم) ى ژێر دەسەڵاتى ئیدارەى حکومەتى ناوەندى بەڕووى ئاوارە سووریەکاندا داخراون. پاش داخستنى خاڵى سنوورى (فیشخاپوور) بۆ ماوەى زیاتر لە مانگێک، حکومەتى هەرێمى کوردستان لە 15ى ئابى 2013دا ئەو خاڵە سنووریەى کردەوە. پاش دوو مانگ لەکردنەوەى خاڵى سنووری فیشخاپوور زیاتر لە 60 هەزار ئاوارەى سوورى گەیشتنە ناوچەکانى ژێر دەسەڵاتى حکومەتى هەرێم.\nبە هەزارەها هاووڵاتى عێراقى لەناوخۆى ووڵاتەکەیاندا ئاوارەن و لەو شوێنانەدا دەژین کە هیچ خزمەت گوزارییەکى سەرەتایى وەک ئاوى پاک و کارەبا و توالێتی تێدا نیە، لەگەڵ ئەوەشدا حکومەت هیچ پلانێکى بۆ گەڕانەوەی ئەو ئاوارانە نیە. لە مانگى تەمووز، بە سەدان خێزانى ناوچەى میقدادیەى پارێزگاى دیالە ماڵ و حاڵیان جێهێشت پاش ئەوەى گرووپى (عێائب اهل الحق) کە میلیشیایەکى شیعەى لایەنگیری حکومەتە هەستا بە بڵاوکردنەوەى نامە و بڵاوکراوە بەسەر دانیشتوانى سوونەى ئەو ناوچەیەو هەڕەشەی کوشتنی لێکردن. دانیشتوانى دیالە ووتیان، هێزە ئەمنیەکان هیچ ڕێوشوێنێکیان نەگرتووەتەبەر بۆ پارێزگارى کردنیان و ئاسان کارى بۆگەڕانەوەیان.\nلە مانگى ئەیلولى 2012دا، ڕێکخراوى یۆنامى سەر بە نەتەوە یەکگرتووەکان سەرپەرشتی گوێزانەوەى نزیکەى سێ هەزارو دوو سەد ئەندامى ڕێکخراوى موجاهیدینى خەلقى لە کامپى ئەشرەفەوە، کە پێشتر کامپێکى سەربازى بوو ئەندامانى ئەم گرووپە لە ساڵى 1986وە تێیدا نیشتەجێن، کرد بۆ کامپى ئازادى. لە 9ى شوبات و 15ى خوزەیراندا، گرووپێک چەکدارى نەناسراو هێرشیان کردە سەر کامپى ئازادى و یانزە کەسیان کوشت و ژمارەیەکیشیان بریندار کرد. ڕێکخراوى موجاهیدینى خەلق ڕایگەیاند لە هێرشێکى تردا بۆ سەر کامپى ئەشرەف لە 1ى ئەیلول 52 ئەندامیان کوژراون. گرووپەکە ووتى، هێزە ئەمنیەکانى عێراق بەرپرس بوون لە ئەنجامدانى ئەو هێرشە، بەڵام بەرپرسانى حکومى ئەو تۆمەتانەیان ڕەتکردەوەو ڕایانگەیاند کوژرانى ئەو کەسانە لە ئەنجامى هەڵگیرسانى شەڕ لە نێوان ئەندامانى ناو کامپەکەوە بووە.\nلە کاتى ووتارى ماڵئاوایى لەبەردەم ئەنجومەنى ئاسایشى نەتەوە یەکگرتووەکان، مارتن کۆبلەرى نوێنەرى پێشووى یۆنامى لە عێراق نیگەرانى خۆى دەربڕى لەبارەى ڕێگریکردنى دانیشتوانى ناو کامپەکە بۆ ناو تۆمارکردن لە کۆمسیۆنى باڵاى پەنابەرانى نەتەوە یەکگرتووەکان و هەلى نیشتەجێ بوون لە یەکێک لە ووڵاتانى دەرەوە، لەلایەن سەرکردایەتى ئەو گرووپەوەو هەڕەشە لێکردن و بێ بەش کردنیان لە چارەسەرى تەندروستى ئەگەر گۆێڕایەڵى لێپرسراوانى ناو کەمپەکە نەکەن و هەوڵى ڕۆیشتن بۆ ووڵاتانى دەرەوە بدەن.\nهێرش لە دژى هاووڵاتیانى مەدەنى لەلایەن گرووپە چەکدارەکانەوە\nڕێکخراوى ئەلقاعیدە لە عێراق لە ڕێگەى بڵاوکردنەوەى بەیاننامەوە بەرپرسیارێتى چەندین هێرشى خۆکوژی و تەقینەوەى ئۆتۆمبێلى بۆمبڕێژکراوى لەئەستۆ گرت لەوانەش تەقینەوەى بۆمبێک لە یاریگایەکى تۆپى پێ لە 30ى حوزەیران کە بووە هۆى کوشتنى 12 کەس کە زۆربەیان تەمەنیان لە خوار 16 ساڵەوە بوو. ئەمە جگە لە تەقینەوەى ئۆتۆمبێلێکى بۆمبڕێژکراو لە پرسەى هاووڵاتیەکى شیعە لە مقدادیەى ڕۆژئاواى بەغداد لە 12 حوزەیران کە بووە هۆى کوشتنى 10 کەس بە چەند کارمەندێکى فریاگوزارى سەرەتایشەوە کە کرابوونە ئامانجى هێرشێکى خۆکوژى لەکاتى بەهاناوە چوونى قوربانیەکان. هەروەها هێرش کردنە سەر دوو گرتووخانە لە 21 حوزەیران کە بەپێى ووتەى وەزارەتى دادى عێراق لە ئەنجامى ئەو دوو هێرشە 68 ئەندامى هێزە ئەمنیەکان و ژمارەیەک زیندانى بوونە قوربانى. ئەم هێرشانە سیاسەتێکى سیستماتیک و بەردەوامن بۆ کوشتنى هاووڵاتیان کە دەکرێ وەک تاوان لە دژى مرۆڤایەتى هەژمار بکرێت.\nمیلیشیا شیعییەکان هەستان بە تیرۆرکردنى چەندین کەس لە ناوچە جیاجیاکان. لێپرسراونى باڵاى حکومى ووتیان کە ئەندامانى گرووپى شیعەى (عێائب اهل الحق) بە شێوەیەکى بەردەوام و بە فەرمى تێکەڵى دام دەزگا حکومیەکان دەبن بە تایبەت لە ڕێگەى وەرگرتنى پۆستەوە لە وەزارەتە ئەمنیەکان. دانیشتوانى ئەو گەڕەکانەى تێکەڵن لە سوونە و شیعە ووتیان کە گرووپە شیعیەکانى وەک (عێائب اهل الحق) و (کتائب الحزب اللە) هەڕەشەى کوشتنیان لە دانیشتوانى سوونى ئەو گەڕەکانە کردووە ئەگە ئەو شوێنانە جێنەهێڵن.\nپاش تێپەڕبوونى 10 ساڵ بەسەر داگیرکردنى عێراق، هێشتا حکومەتى ئەمریکا بەردەوام بووە لە چاوپۆشى کردن لە پێشێلکاریەکان. تائێستا هیچ لێپرسینەوەیەک نەکراوە لەسەر ئەو پێشێلکاریانەى لەلایەن هێزى هاوپەیمانەکانەوە لە عێراق ئەنجامدران.\nپاش تێپەڕبوونى دوو ساڵ بەسەر یەکەمین سەردانى بۆ وویلایەتە یەکگرتووەکانى ئەمریکا ، لە 1ى تشرینى یەکەم نورى مالیکى سەرۆک وەزیرانى عێراق چاوى بە باراک ئۆباماى سەرۆکى ئەمریکا کەوت. لە میانەى ئەو چاوپێکەوتنەدا نورى مالیکى داواى هاوکارى ئەمنى وەک چەکى قورس و زیادکردنى زانیارى هەواڵگرى و پشتگیرى شەڕى دژە تیرۆرى لە ئەمریکا کرد. لە کاتى ئەو سەردانەدا، چەند ئەندامێکى ئەنجوومەنى پیرانى ئەمریکا لە نامەیەکدا بۆ باراک ئۆباماى سەرۆکى ووڵاتەکەیان نیگەرانى خۆیان لە بەرامبەر ئەجێندا تایفى و تاکڕەویەکانى مالیکى دەربڕى و جەختیان کردەوە لەسەر پێویستى ئامادەکردنى پلانێک لەلایەن نورى مالکیەوە بۆ ئاشتبوونەوە لەگەڵ دانیشتوانى سوونەى عێراق.


سەردەمی ماندوبوون و خەبات و بەرپرس و سەرکردە کۆتایی هات. ئیدی سەردەمی کوڕەکانە، کوڕەکان تاکە هۆکارێک بۆ هاتنەپێشەوەیان ئەوەیە لە توخمی باوکە بەناوشۆڕشگێڕەکانن و هیچی تر.\nئیدی دەسەڵاتی ڕەهای پارتەکان لەسەر منداڵەکان تاپۆ کران، ئیدی کەس دوای کوڕەکان باس لە پلەو پایەی ناو پارتەکان نەکات. ئیدی دەبێت گۆڕ و مردن کۆمان بکاتەوە نەک ژیان و خەمی زیندوەکان، ئیدی ئەوەی حەسحەسی گۆڕ نەبێت لە کاروانەکە جێدەمێنێت. ئیدی بۆ ئەوەی پێکەوە بژین دەبێت گۆڕی سەرکردەکان و بەرزاییەکان و فاتیحای سەرگۆڕی سەرکردە چەپ و ماوی و ناسیۆنالیستەکان کۆمان بکاتەوە، نەک بیرکردنەوەی عەقڵانی و پشتکردنە مەرگ و ڕووکردنە ژیان.\nهاتن کوڕەکان هاتن. ئەوان ئەوەی دەیزانن ئەوەیە کە کوڕی سەرۆکەکانن و هیچی تر. تاکە هونەری ئەوان ئەوەیە سەردەمێک دیاک و باوکیان لە شەوێکی تاریکدا جوت بوون و سکیان لە منداڵێکی کوڕ پڕ کرد و کە خەڵکیش خۆی بەکوشت دەدا ئەوان کوڕە سەلار و عاقڵەکانیان ناردە دەرەوەی وڵات بۆ خوێندن و ژیانکردن.\nکوڕەکان هەندێکیان بە هەردوپێ و هەندێکی تریان وەک تارمایی پارت و بزوتنەوە و هێزەکان بەڕێوە دەبەن. کوڕەکان میدیا و شوێن و پارە و داهاتی پارتەکان لای خۆیانە و ئیدی کێ دەبێتە وەزیرێکی بێدەسەڵات کێشە نیە، کێ دەبێتە پارلەمانتار و بەڕێوەبەر زەرەری نیە و ئەسڵەن هەر دەسەڵاتی نیە. چونکە کوڕەکان لەودیوی پەردەوە پارتەکانیان بەڕێوە دەبەن و لەودیوی دیوارەکەوە هیچ کێشەیەکیان نیە و جارجار میدیاکانیان لەیەکتر بەردەدەن و دەماری ملی هەوادارانیان ئەستور دەکەن.\nباوکان مردن و فرمێسکمان لەچاوی کوڕەکان نەبینی، ئەوەی هاواری دەکرد و خۆی لەقوڕ وەردەدا خەڵکی عەوام بوو، کوڕەکان بێ ڕکابەر پارتەکانیان داگیر کرد و جارجارە سەردانی گۆڕی باوکانیان دەکەن و بە لەشێکی پیسەوە فاتیحایەکی درۆ دەخوێنن.\nلە هەڵبژاردنەکاندا جارجار تەقە لە وێنەی باوکەکان دەکەن و دواتر دەچنە سەر گۆڕەکانیان لەسەر خوانی یەکتر مەست دەبن. ئیدی لە هەڵبژاردنەکاندا جەستەی وێنەی باوک بە گوللە دەکەنە بێژنگ و دواتر بەناوی یەکڕیزیەوە لەسەر یەک سفرە کۆدەبنەوە. کوڕەکان لەمەکتەب دەرسی سحریان خوێندوە و بۆیە وا فێڵ لە خەڵک دەکەن.


سزا 7 ساڵ و نیو زیندانی کردن بەسەر ڕۆژنامەنووسێکی تردا سەپێندرا – بزاڤی خزمەت\nسزا 7 ساڵ و نیو زیندانی کردن بەسەر ڕۆژنامەنووسێکی تردا سەپێندرا\nکازم جانلار ڕۆژنامەنووس و بەڕێوبەر لە ئاژانسی جیهان و یەنی شەفەق، سزای ٧ ساڵ و ٦ مانگ زیندانی کردنی بەسەردا سەپێندرا.\nئەو ڕۆژنامەنووسە بە تۆمەتی پشتیگیری کردن و ئەندامبوون لە گروپی تیرۆرستی چەکدار، لە دادگای ٢٦ی ئەنقەرە و لەڕێی سیستەمی سێگبیسەوە، ( لەڕێی کامێرا و مایکەوە دەنگ و ڕەنگی تۆمەتبارەکە دەگوازرێتەوە) دادگایی کرا.\nئادەم یاڤوز ئەرسەلان، کە ئەکادیمیستێکی دیاری تورکیایە، لە تویتەری خۆی سەبارەت بەو دۆسیەیە باسی بێوەفایی نووسەریکی ئاکەپەی کردووە دەرحەق بە ئەو ڕۆژنامەنووسە، کە شایەتی حەقی بۆ نەداوە، سەرەڕای ئەوەی چەند ساڵ لەگەڵی بووە باش ناسیویەتی، ئەرسەلان نووسیویەتی:\n“عەبدولقادر سێلڤی هەوڵی زۆریدا کە کازم جانلار بباتە یەنی شەفەق. ئەو هەمووە یەکیان دەناسی، ئەو هەمووە پێکەوە کاریان کرد کە دەیزانی جانلار تیرۆرست نییە. بەڵام بەداخەوە، ئەوان ڕۆژنامەنووس نەبوون و بوونە لایەنگری دەسەڵات، بۆیە کازمیان بە تەنها جێهێشت”.\n٢٢ مانگە هەموو ئێوارەیەک بە گریانەوە دەڵێت" باوک زۆر بیرت دەکەم"\nهەواڵەکانی ئەمڕۆ 2018.5.21


هاوکاری لەگەڵ زانکۆکانی کوردستان | kurditgroup\nهاوکاری لەگەڵ زانکۆکانی کوردستان\nکراوەیە ( ۔25۔ )\nلەژێر دروشمی: با کوردئایتیگروپ سەکۆیەک بێ بۆ هاوکاری نێوان پسپۆڕانی ئایتی کوردی و زانکۆکانی کوردستان\nڕیزێک نامەمان نارد بۆ بەشەکانی زانست یان ئەندازیاری کۆمپیوتەر (نەرمەواڵە) و هیوادارین ئەگەر وەڵاممان وەرگرت و خوێندکارە بەڕێزەکانی ئەو بەشانە سەردانی کوردئایتیگروپیان کرد لێرە بتوانین هاوکاریان بین. هەروەها بۆ خۆشمان ئەو ناو نیشان و بابەتە ئەکادیمیانەی لامان گرنگە، کارمان تیا کردوە یان پێمان باشە کاری تیا بکرێت لێرە باسی ئەکەین.\nلیستی پرۆژەکان خۆشیان هەندێک پێشنیاری تێدایە کە ئەکرێ وەک بابەتی توێژینەوەی ئەکادیمی بەکاربهێنرێن.\nدەستی دروستکەری لۆگۆکە خۆش. وابزانم کاکە بەردەیە.\nFYP: Mapping The Unmapped World: Kurdistan and Geographic Information Systems. An introduction\nFYP: Mapping the Unmapped World: Kurdistan and Open Street Maps\nFYP: Mapping the Unmapped World: Fast forward what Kurdistan is missing in GIS\nFYP: Mapping the Unmapped World: A GIS without Huamn Readable Location Addresses\nMasters: Open Source Paradigm driving The Undeveloped World: Why Kurdistan would have a smoother ride. Windows is not the only Operating System[/code]\n[code]FYP: Digitizing the 21st Century Manual Libraries: What can be learned from those who have done it. Our University Library\nچەند بابەتێکیش بە کوردی:\n- کاریگەری نووسینی ئارامی لەسەر پێشکەوتنی ئنتەرنێتی کوردی\n- کەلێنی درووستبووی لە نێوان کوردی باکوور و باشوور، لێکدانەوە و چارەسەرییەکان\n- هەبوونی بازاڕی سەرهێڵ و کاریگەری لەسەر ئابووری کوردستان\n- سیستمی دیجیتالی تۆمارکردنی دانیشتوان و سەرژمێری و کاریگەری لەسەر بودجەی تەرخانکراو بۆ دەزگا جیاجیاکان، بەتایبەتی وەزارەتی تەندرووستی\n- سیستمی دیجیتالی "دۆسەی نەخۆشان"\nو هەزاران بابەتی تر کە ڕاستەوخۆ پەیوەندییان بە بەرەوپێشوەچوونی تاکی کوردەوە هەیە.\nسڵاو.دەستان خۆش، ئەمڕۆ ڕۆژی بەکاربەرانە؛ کەواتە:\n- پرۆەیەک بۆ دیجیتاڵکردنی ئەنجامی پشکنینەکان لەسەر هەموو کاڵاکان\n- پرۆژەیەک بۆ ناساندنی هەموو بەرهەمە خۆیی و هێنراوەکان لە وێبدا\nبەڕای من :\n- مامۆستا تاقەتی ئێمەی نییە.\n- زانیاری لەسەر ئەم بابەتانە لە یەک زانکۆدا نییە.\n- چاودێریکردنی قوتابییەکان.\n- ئایا چی پێویستە بۆ دامەزراندنی ئەم پەیمانگایە کە تەنها بۆ Post Doctoral ؟\nئەمەش لۆگۆ بە ئاڵای کوردستانەوە.\nدەستخۆش كاك بەردەی خۆشەویست بەراستی نایابە ئەم لۆگۆیە بەتایبەت نووسینی halabja لە سەردێری مالپەر هەر بژیت .\n8 / Akar Omed\nبزانین ئەبێ بە چی .\n9 / جوتیار\nما هي ألا مضيعه للوقت يا شباب ....\n10 / هیوا\nو ما علینا الا البلاغ المبین :)\nنزیک ۵ سەعاتێکی من، ئەکرێ ئەوەندەی بەردە و کاک ئاراس و ئێوەش..چ قەیدی نیە!\n- درووستکردنی لۆگۆ = 1 سەعات\n- پێنج نامەی ماستەر = نیو سەعات\n12 / Akar Omed\nسوتاندنی یەک موبایل لای کاک جوتیار = ١ دەقە .\nپڕۆژە بۆ زانکۆکانی کوردستان = ١ ساڵ و خوردەیەک و لە کۆتایدا بێ ئەنجام ,\nمن مەبەستم ئەوەیە ئێمە هەر کات بەوانە نەکوژین کە ئەوان تەنها چرکەیەک نابەخشن ، بەخوای بڵێم چی کاک هیوا کاک سەفیین، مامە ئاکار ئەوە کات ناکوژمبە یەک دەقە لە کۆڵی ئەکەمەوە :) ، دەستتان خۆش بێت .\n14 / Goranit\nکه س تاقه تی نی یه زانست ببه خشێ زانکۆکانمان کار له سه ر مه نهه ج ئه که ن شتی زیاده ناکه ن چوونکه من به درێژای ١١ ساڵ له ناو وێبی کوردیدام کۆمه ڵێک گروپی کوردی خه ڵکی خۆبه خشی ئه بینم شتی تر نابینم. ئه وه نده زانکۆکانی کورستان نابینم پرۆژه پێشکه ش بکه ن قوتابی دروست ئه که ن هیچ داهێنانێکم نه بینی ..\nمن شتێک ئه زانم ئیوه نایزانن ..کورد ته نها بیر له م شتانه ئه کاته وه بۆیه هیچ داهێنان و پڕۆژه مان نی یه ..\n١.زانکۆ ته وا و کردن.\n٢.دامه زراند به موو‌چه ی زۆرو بۆرو چه ور.\n٣.کۆکردنه وه ی پاره بۆ سه یاره و ماڵ و ژن هێنان.\n٤.فرۆشتنه وه ی زانست به خه ڵک به پاره.\n٥.نه مه نانی باوه ڕی مرۆڤ دۆستی له پێناو به رژه وه ندی ژیان.\n٦.بیر نه کردنه وه ی کورد له دواڕۆژ بۆ خۆمان..\n٧.دواکه وتنی دۆزی کورد له جیهان و تێکنۆلۆجی.\n٨.زاڵبونی چه مکی ( [b]capitalism[/b] ) به سه ر نه وه ی ئێستاوداهاتوو.\n9.ژیان لای ئێمه ته نها ئا وه ته خه وونمان نی یه به دا خه وه..\n١٠.حوکومه ت خه وتووه خه به ری نا بێته وه.گوناحی ئێمه ئه وه یه حوکومه ت و زانکۆکانمان له خه و هه ستاند،\nمن ئه وابیر ئه که مه ئه ی ئێوه ...\n15 / Qezwan\nکاک [url=http://kurditgroup.org/u/goranit]Goranit[/url] با بۆ چوونی خۆم بڵێم :\n١- سەرم سوور ماوە كە باسی زانست دەكەی كوا ؟ ئادەی گۆڤارێكی كوردیم بۆ ناو بوە كە رەنكی زانستی نێو دەولەتی تەنانەت ٥ر٠ (نیو ) بێت ؟\n٢ - خۆ برا فێر بوونی زانست شتێكە كە كاری بە زانكۆ نەداوە ،زانكۆ ئامێرێكی هاندانە. باشە ئەم تاكانە كە لەبواری كۆمپیوتر دەخوێنن و گشتیان دانە و دوان لەپتۆپ و تاتەبژمێریان هەیە كوا تەنانەت وەرگێڕانێكی سادەی ئینگلیزی ؟\n٣ - خەڵكی كورد تا بە دەنگی جوزەلە حالی لێبێت هەر ئەم داخوازیانەی كاك هیوا دوبارە دەبێت و هیچ سودی نابێت.\nكاك گۆران من وجەنابت بەشێكین لە ئەم كۆمەڵگایە، چیمان كردوە لە بواری زانستی ئایتی ؟ هیچ !\nکاک قەزوان ڕاستدەکات بەڕاستى گۆڤارەکان بەکەڵک دوو فلس نایەن من یەکجار سوودم لێوەرگرت بۆ ئەوبابەتەى نۆکیای ئەلبۆمین 800 زۆر زەرەم کرد\nجوڵەیەکی نوێ بۆ ئەم پرۆژەیە لەلایەن کاک ئاراسەوە کرا. سوپاسی ئەکەم.\nد.کامەران لە زاکۆی سلێمانی وەڵامی داینەوە، سوپاسی ئەکەین. بزانین ئەتوانین پردێک دروستکەین یان پێویستمان بە چیمەنتۆی زیاتر هەیە.\n19 / Hawar yaba\nئێستا بەروار سەرەتای مانگی نۆیە بەرەو پاییز دەچین، ئەم باسەی کاک هیوا لە بەهارێکی خۆش و سەوز دابوو، ئەو دەرەوە یان لە هەلەبجە! ئەم باسە خۆشەی نوسیوە، ئەگەر ئەمە عەقلی حکوومەت بێت وەک وەزارەتی خوێندنی باڵا، ئەوە دڵنیا بن ئیستا لەئەوپەری نمرە بەرزیدایە لە گێر گۆرین، بێگومان لە بەگدا نەک بۆ پێشەوە!\nئێستا بزانن من ئاگاداری ئەم پۆستە بووم بەلام بێدەنگ بووم ئێستاش بە سودفە سەیرم کردەوە و بیرم هاتەوە خۆ ئەوکات کە ئاگاداری بووم بیرم لەوە کردبۆوە کە رۆژێک دێت ئەم پۆستە دەنووسم..\nبەرێزان، چ هەنگاوێک نرا؟ چ زانکۆیەک پەیوەندی پێوە کردن؟ بێجگە لە د.کامەران کە سەرۆکی بەشی زانستی کۆمپیوتەرە لە زانکۆی سلێمانی، کێی تر وەلامی هەبوو؟ ئایا ئەویش دواتر چی کرد و چی ووت؟! بێگومان ئەگەر هەر شتێکی تر هەبوایە کاک هیوا بڵاوی دەکردەوە. سەرنجەکانم بە کورتی:\n1- زانکۆ هەتا شوێنی هاندانە نەک پێشکەوتن، ئەم هاندانەش لە دەستی کۆمەڵیک کەسی دەراخن (لەبەرکەر) بێ نوقتە و فاریزە هیچی تر لە یەک جیا ناکەنەوە.\n2- داهێنان لە دەستی فێرخواز دەبێت، بەلام فێرخوازەکانیشمان خەوتوون جا ئایا تەمبەلیە یان ئەو کەشوهەوایەیە کە تێیدا دەژین. کەواتە ئەوان بەشی سەرەکی دواکەوتنەکەن.\n3- کوا سەنتەرێک بۆ لێکۆلینەوە؟ کوا مەرجەعێک بۆ چەسپاندنی نوێگەریەکان؟ لە کوێ هەیە مەلبەندێک (هەلبەتە مەلبەندی زانستی نەک حیزبی!) هەموو بیرۆکە جوانەکان لە داهێنان یان بەرەوە داهێنان لە زانکۆکان پێکەوە لەسەر مێزێک دابنیشن؟\n4- جگە لە مەنهەجێکی کۆن، چەسپاو، داخراو، فێرخواز بە چی مەشغوڵ دەکرێ؟ چ بەرنامەیەک هەیە کە وەزارەتی خوێندنی باڵا وا لە فێرخواز بکات کارەکانی (فێربوون و بەدواداچوون) بباتە دەرەوی ناوەندی ئەکادیمی؟ ئەی ئەو مامۆستایە چ پلانێکی هەیە بۆ ئەو کارە؟\n5- فێرخواز، کاتی بە چی سەرف دەکات؟ لە کوێ و چۆن درێژە بەو سەرە قەلەمە دەدات کە مامۆستا پێی پیشان دەدات؟\nزۆرتر هەیە کە جێگەی سەرنجت بەلام با زیاتر تێکەلیان نەکەم!\nمنیش خوێندکار بووم لە ساڵی 2006 -2010 ساڵێک لە وێب بەس HTML مان خوێند! ساڵێک لە Advance Programing بەس دۆز و دواتر لە ئەخیر بەشیک لە زمانی C, دوای دووساڵ، خوا خێری مامۆستا جمال بنوسێ کە ئێستا لە بەریتانیا خەریکی خویندنی دکتۆرایە، جاڤامان دەست پێکرد، ئەو رێی پێ نیشان داین کە چٶن دەست پێ بکەین و چۆن بەردەوام بین، چەند کەسێکمان وامان لێهات دوای هەموو دەرسەکان دەچووینە لای هەر کەسە و کاری خۆی پێنیشان دەدا تا لە رۆژانی ئەخیر وایلێهات دەیوت درەنگە دەڕۆم! ئێوارەیە. چەندین مامۆستامان گۆڕی!\nئێمەش وەکو ئەدگار گروپ، ئێستا بەتەواوی وازمان لەم سەر ئێشەیە هێناوە، دەچووین رێگای سێ سەعاتی و شەش سەعاتی هەولێر و دهۆکمان دەبڕی بێ ئەوەی یەک دەقە لە مەوعید دوا بکەوین، کە دەگەشتین سکرتێری فلانە پرۆفیسۆر یان دکتۆرە دەیووت ببورە لێرە نیە رۆیشت کۆبونەوەی هەیە! ئێمەش هێدی هێدی دەگەرایەنەوە، ئەمانە زۆری کێشا بەراستی باوی خۆی هیلاکی کردین!\nکاک هیوا ئێستا پاییزە هەوڵبدە ئیمەیلەکان زیندوو بکەرەوە بەلام ئەمجارە بگەرێ بزانە کێ سەرۆک بەش و راگرەکانیان داناوە بۆ ئەوانی بنێرە پێیان بلێی بە فلانە سەرۆک بەش یان راگڕ بڵێ با کوردئایتی گروپ و زانکۆکان پێکەوە ئیش بکەن.\nداری بێ بەر بەو وەحەسێ بۆ خۆت\nنەلقت كێشن … نەپەڵ ئەخەن بۆت\nداری بەرداری ئیتر بەرپەڵ بە\nلەسەر خۆو وچان لەسەر خۆدەركە\nتاژیرێك بەجێ ئەچنێ بارت...\nسەد گەوج و چڵیش ئەدەن ئازارت\n@کاک هاوار ماندوو نەبیت. بمبورە ئێستا ئەم پەیامەم دیت.\nوابزانم هەموو نوسینەکانی من یەک شت یەکیان ئەخات: و[b]ەک کرێکارێکی بەردەست وەستایەک قسە ئەکەم کاتێک دێتە سەر هەندێ بابەتی گرنگ.نەک وەک ئەندازیاری سەرپەرشتیاری پرۆژە[/b]. چونکە پرۆژەی دروستکردنی کوردستان/زمانی کوردی لە دنیای ٠ و ۱ دا بەڕاستی لە سەرەتادایە. بەڵام من باوەڕی تەواوم هەیە کە کەسانی دڵسۆز هەن وە ڕۆژێک لە ڕۆژان نەوەکانمان شانازی بە کارە سادەکانماوە ئەکەن.\nکێشەیەکمان لە کوردئایتیگروپ ئەوەیە شتەکان/پرۆژەکان وەک خۆت ئەڵێ لەگەڵ وەرز دێن و جار و بارەش پایزیان هەیە.\n@کاک/مامۆستا بڕیار سڵاو:\nسوپاس بۆ بایەخپێدانتان و سوپاس بۆ نامەکەشت دەنا بەڕاستی سەردانی ئەم پرۆژەیەم نە ئەکرد.\n۱. نامەکەی کە من ناردبووم بۆ بەڕێزانی زانکۆکانی کوردستان، هیچی تیا نەبوو تا بۆ جەنابتانی بنێرم. تەنها ئەو پەیامەی سەرەوە نەبێت کە لێرە نوسراوە بەڵام بۆتی ڕەوانە ئەکەم.\n۲. بۆخۆی ئەم پرۆژەیە تەنها گرنگیەکەی ئەوەیە کەسێکی وەک ئێوە بتوانن هەندێ لەو شتانەی لای هەندێ لەبەڕێوەبەرانی ئێرە هەیە بیگەیەننە خوێندکارەکانتان. ئەوکات ئێوە و ئەوان بڕیاری ئەدەن کەڵک و شایانی توێژینەوەی هەیە یان نا.\n۳. هەندێ لە پرۆژەکان لە کۆمێنتەکانی سەرەوە باسکراون بۆ نمونە: http://kurditgroup.org/comment/72586#comment-72586 وە کۆمێنتەکانی بەندە لەسەرەوە http://kurditgroup.org/comment/72583#comment-72583 کە بە ئینگلیزین. لێرە ئەوانەی من زیاتر پەیوەندی بە پێویستی بوونی نەخشەیەکی دیجیتاڵیەوە هەیە، کە بڕوام وایە جێگایەکی وەک کوردستان ئەکرێ دی-دیجیتاڵکردن بکات، واتە لە گوگڵ ماپسەوە ئەکرێ/ وەکراویشە، ئەندازیارەکانمان کارەکانیان جێبەجێ بکەن.\n٤. پرۆژەکانی کوردئایتیگروپ، بۆ نمونە وەرگێڕانی ئوبونتو، ئەکرێ جوانترین دەستە گوڵی زانکۆ و بەشەکەی ئێوە بێت بۆ ئێمەو کۆمەڵگای کوردی\n۵. یەکخستنی کیبۆردەکانمان، ستانداردکردنی نوسین و ڕێنوسی کورد و کۆدەکانی پشت پیتەکان، کە کوردئایتیگروپ پێشەنگە تیایدا، ئەکرێ سەرەتاترین و ئاسانترین و رەوانترین پرۆژەی هاوکاری زانکۆکەی جەنابتان و شارەزایانی ئێرە بێت.\n٦. دڵنیام کەوا زۆر شت هەن ئێمەش لە ئێوەوە فێری بین، ئەمە زۆر گرنگە. تکام وایە پەیامەکە وا نەگات بەکەس کەوا کوردئایتیگروپ، جا چ شوناسێکی بۆ دائەنێیت داینێ، دامەزراوەیەک بێت پێویستی بە فێر بوون نەبێت. بۆیە پرۆژەکە ڕێگایەکی دوولایەنەیە.\n۷. با تا ئێرە بەس بێت، ئەگەر ئەم خاڵانەی سەرەوە بە ئینگلیزی ئیجاب ئەکات، ئەوا بۆتی وەر ئەگێڕم. دڵنیام هاوڕێیان قسەیان هەیە لەسەر هەڵبژاردەکانی من.\nدوبارە هیوادارم پەیامەکە بۆ هەموومان بەم شێوەیە بێت:\nکوردئایتیگروپ توانیویەتی وەک سەکۆیەکی ئازاد و کراوە و تا بڵێی ناچەقەبەستوو/decentralised group بابەتیانە لەسەر مەسەلە گرنگەکانی پەیوەست بە ئایتی کوردی بجوڵێت، بنوسێت، بجوڵێنێت وە بەڕاستی داهێنانیش بکات. وە ئەکرێ خاڵی بەستنەوەی ئەکادیمیای ئایتی کوردی بێت بە پەرەپێدەرانی کورد وە هەروەها خۆبەخشانی ئەم بوارە کە پێشوەچونێکی ڕاستەقینە لە بوارەکەی خۆماندا بکەین. وە ئەکرێ ئەم سەکۆیە ببێتە چاودێرێکی خۆبەخش وەک BCS یان هەر دامەزراوەیەکی تری هاوشێوە کە چاودێری ئایتی کوردی بکات و سەرچاوەیەکیش بێت بۆ توێژینەوە.\nجا لەو دیدەوە نزیک بونەوەی ئێوە، چ بە ڕاستەوخۆ یان ناڕاستەوخۆ، چونکە بەڕاستی من لەگەڵ ئەوەدا نیم کە ڕێو ڕەسم و تەوقەو تەرتیباتی تێ کەوێت. با پرۆژەیەک بگاتە ئەنجام ئەوکات شەربەتێکی مێوژی ئەسڵی کوردی ئەخۆینەوە هەموومان پێکەوە.\nبە هیوای هەڵبژاردنی یەکێ لە پرۆژەکان و ئاگادارکردنەوەمان لە سەرکەوتنی کارەکانتان، چ بە پرۆژەی کۆتایی ساڵی خوێندکار/قوتابیێکتان بێت یان بە دیاری کردنی قیچێک لە سەرچاوەکانتان بۆ پرۆژە ستراتیجیە گرنگەکانی بواری ئایتی کوردی، کە ئەکرێ هێشتا کوردئایتیگروپ پەی پێ نەبردبێت.\nڕێزم بۆ خۆت و سەرۆکی بەشەکەشتان.\n23 / هیوا\nکاک بڕیار ئەگەر سەیری ئێرەت کردەوە ئەمەش ببینە تکایە\nدوای سڵاو و ڕێز و دواکەتنێکی زۆر،\nکێشەی زانکۆکانی کوردستان و عێراق بەگشتی، بەهەڵە تێگەیشتنە لە وشەی ئەکادیمیا. شێوازی خوێندن لە پۆلی یەکی بنەڕەتی تا دواساڵی زانکۆ هەر هەمان شێوازە، مامۆستا دێتە ژوورەوە، وەک دکتاتۆرێک باس لە بابەتێک دەکات و دەچێتە دەرەوە. پرسیارکردن قەدەخە نییە، بەڵام تەنها شێوازی ڕادەربڕێنە لە پۆلەکاندا.\nکێشەیەکی تریش، هەبوونی چەند دەیناسوورێک لە شوێنی بڕیاردان (کە فڕیان بە جمهوریەتەوە نییە!). خۆیان کە شارازا نیین لە بوارێک، گرنگی پێ نادەن و لەوانەیە ڕێگریشی بن.\nوەک دەستپێکیش: دەتوانن، ئاگاداری هەموو قوتابی و خوێنداکارانی زانکۆکەتان بکەنەوە، ڕۆژانە لەگەڵماندا بەشداربن، لە سەکۆ پرسیار بکەن، هەواڵ بنووسن، هەواڵ بخوێننەوە، یان لە پۆلەکان هەفتەی جارێک یەک لە بابەتەکانی کوردئایتیگرووپ باس بکرێت.\nبەپێی توانا ئێمەش لەگەڵتان دەبین\n26 / عطا\nsopas bo hamo la\nmen damvist agar bekrit la zanesti andazyarah kani programer kalk vargerin\nhazrem bo hawakari\n27 / پێشەواM3\nمن وەکو خوێندکاری پرۆگرامسازی کۆیە توشی نا ئومێدی زۆر بوم ... ناوێکی گەورە و ناوەرۆکێکی زۆر وێران !\nڕێزم بۆ هەمو هەموتان\n28 / Scofild1\nسڵاوو ڕێزم بۆ هەموو پێشنیارەكانی مامۆستایان منیش خوێندكارم لە پەیمانگە ی زانستی كۆمپیتەر هیوای سەركەوتنتان بۆ ئەخوازم\n_بەراستی لە پەیمانگەكەی ئیمە پڕۆژەی باش هەیە كە خوێندكاران ساڵانە كە تەخەرووج ئەكەن بەتایبەت ئەم ساڵ كۆمەڵێك پڕۆژەی باشیان پێشكەش بە خوێنداران كرد بەڵام خوێندكاری كورد هیوای پارەیەو بەس یان گڕگڕ ئەنوسێن بە( دائیرەیەك یا ئوتێلێك یان ڕیستۆرانتێك ...هتد..)كە داتابەیسێكیان بۆ بكەن بۆ ئەوەی كە تەواویان كرد پێی بفرۆشنەوە بۆیە پرۆژەی ئێمە لەم شتانە زیاتر تێناپەرێت.. ئەو پرۆژانەی ئەیكەن تەنها ئەتوانی بە كرین دەستت بكەوێت من خۆم ئەوەندە رامكرد بە دوای مامۆستای بڕۆژەكەمدا پێم گوناهە پۆستی بكەم بۆ خەڵكانێكی تر چونكە رێك وەكو پرۆژەی خۆیان پێشكەشی ئەكەنەوە لەزانكۆو پەیمانگەكاندا .


دەقی نووسینەکەی ئومێد خۆشناو، لە پەیجی فەرمی خۆی ل [ زۆرتر... 👁] ✖ ✖ 0 2 ✔ 99% ✍ ب.ج. 6/16/2020 11:58:23 AM\nسوپاس نامەیەک بۆ هەولێر بەناوی خودای بەخشندە و می [ زۆرتر... 👁] ✖ ✖ 0 2 ✔ 99% ✍ ب.ج. 3/9/2021 11:02:20 PM\n📝 پرسەنامەی ئومێد خۆشناو بۆ کۆچی دوایی عەزیز گەردی بەڵگەنامەکان\n📅 کاتی تۆمارکردن Jun 6 2022 11:23AM\nبەدڵگرانیەکی زۆرەوە هەواڵی کۆچی دوایی ئەکادیمی و م [ زۆرتر... 👁] ✖ ✖ 0 3 ✔ 99% ✍ ز.ع. 6/6/2022 11:23:50 AM\n📝 پەیامی ئومێد خۆشناو بەبۆنەی سەری ساڵی نوێی 2022 بەڵگەنامەکان\n📅 کاتی تۆمارکردن Jan 1 2022 7:35PM\nدەقی پەیامەکەی ئومێد خۆشناو لە سەری ساڵی نوێی 2022 [ زۆرتر... 👁] ✖ ✖ 0 2 ✔ 99% ✍ ر.هـ. 1/1/2022 7:35:38 PM\n📝 پەیامی ئومێد خۆشناو لە یادی 47 ساڵەی دامەزراندنی یەکێتی بەڵگەنامەکان\n📅 کاتی تۆمارکردن Jun 15 2022 3:20PM\nدەقی پەیامەکەی ئومێد خۆشناو: پەیامی پیرۆزبایی پار [ زۆرتر... 👁] ✖ ✖ 0 3 ✔ 99% ✍ ر.هـ. 6/15/2022 3:20:57 PM\n📝 پەیامی ئومێد خۆشناو لە یادی 52 ساڵەی رێکەوتننامەی یانزەی ئازار بەڵگەنامەکان\n📅 کاتی تۆمارکردن Mar 13 2022 10:05PM\nدەقی پەیامەکەی ئومێد خۆشناو: بەناوی خودای گەورە و [ زۆرتر... 👁] ✖ ✖ 0 2 ✔ 99% ✍ ر.هـ. 3/13/2022 10:05:20 PM\nعوسمان سێدەری، جێگری سەرۆکی لیژنەی پێشمەرگە و ناوخ [ زۆرتر... 👁] ✖ ✖ ✖ 0 5 ✔ 95% ✍ ج.ع.ئـ. 10/14/2019 9:31:44 PM\n📼 گۆرانی گوتنی محەمەد ئەربیلی و ئومێد خۆشناو 2021 ڤیدیۆ\n📅 کاتی تۆمارکردن Jun 24 2022 12:36PM\nڤیدیۆ: گۆرانی دڵدارم لە هەولێرێ لە گوتنەوەی محەمەد [ زۆرتر... 👁] ✖ ✖ 📼 0 3 ✔ 99% ✍ ر.ک. 6/24/2022 12:36:48 PM\n🔣 ناوی پەرلەمانتارانی خولی چوارەمی پەرلەمانی کوردستان هەمەجۆرە\n📅 کاتی تۆمارکردن Oct 2 2013 2:07PM\n- ناوی کاندیدە دەرچووەکانی پارتی دیموکراتی کوردستا [ زۆرتر... 👁] ✖ ✖ ✖ 0 0 ✔ 62% ✍ هـ.ب. 10/2/2013 2:07:12 PM\n📝 ڕونکردنەوە و سوپاسێک بۆ خیار بەڵگەنامەکان\n📅 کاتی تۆمارکردن May 28 2017 2:38PM\n(ئومێد خۆشناو) چەند ڕۆژێکه وێنەیەک لە تۆڕە کۆمەڵا [ زۆرتر... 👁] ✖ ✖ 0 0 ✔ 99% ✍ هـ.ب. 5/28/2017 2:38:18 PM


كۆتایی خەلافەتەكەی داعش – Knwe.org\nسەرەکی » وتار » ته‌حسین ته‌ها چۆمانی » كۆتایی خەلافەتەكەی داعش\nكۆتایی خەلافەتەكەی داعش\nبەشی سێیەم و كۆتایی\nلیوس ریچادسن لە كتێبی «تیرۆرستەكان چیان دەوێت» باس لەوە دەكات، تیرۆرستەكان هەمیشە بە سێ شت بەردەوامی بە مانەوەی خۆیان دەدەن و یارمەتیان دەدات لە خۆڕێكخستنەوەیان، ئەوانیش»تۆڵەسەندنەوە، هەوڵوێست نواندن و ناوبانگ پەیداكردن». ئەمە لەو رێكەوتەوە دەكرێت ئاماژەی پێ بكرێت كە داعش چیتر جوگرافیایەكی بۆ خۆ نمایشكردن لە بەردەستدا نەماوە.\nرێكەوتی 23ی مارسی 2019، رێكەوتێكە لە مێژوودا لە دوای رووخانی ئیماراتەكەی تاڵیبان لە ئەفغانستان، دەكرێت وەك یەكێك لە گرنگترین رۆژەكانی سەرەتای سەدەی 21 سەیر بكرێت، كە گەورەترین رێكخراوی تیرۆرستی شكستی پێهێنرا. بەڵام ئەم رێكەوتە لە خۆیدا شتێكی تر دروست دەكات كە دیسان بەهەمان شێوە رۆڵی گرنگی دەبێت لە مێژوودا ئەویش قۆناغی دووەمی رووبەڕووبوونەوەكانە لەگەڵ نەوەی دووەمی داعش و مەترسیدارتر لەوەش فیكرە جیهادییەكەیەتی.\nبە لەناوچوونی داعش و گێڕانی مەراسیمی سەركەوتن لە باغۆز، شەڕو ململانێكان لە نێو گروپە جیهادییەكان پەرە دەستێنێت، بە تایبەتی لە نێوان پاشماوەكانی داعش و قاعیدە، چونكە بۆ قاعیدە داعش چیتر نە لەسەر ئاستی هێزو نە لەسەر ئاستی فیكری جیهادییەوە پەیوەندیی بەو دەوڵەتەوە نەماوە كە لەساڵی 2014دا خۆی راگەیاند. هیچ نەبێت نوێنەرەكەی بەنی القریشی» ئەبوبەكر بەغدادی» چیتر ناتوانێت لە دوای لە دەستدانی دەوڵەتەكەی ململانێ بۆ بەدەستهێنانەوەی دەسەڵاتی خەلیفە وەك پۆست و رابەر بكات. بۆیە بوون و نەبوونی ئەو ناتوانێت بە ئەندازەی دەورانی ساڵی 2006 تا رزگاركردنەوەی موسڵ لەنێو داهاتووی داعش و تەنانەت گروپە جیهادییەكانی دیكەی ناوچەكەش بەتایبەت قاعیدە بەو ئاستە كاریگەر بێت.\nقاعیدە لە دوای شكستی داعش، پارادامێكی جیهادی دەبێت، كە پێدەچێت بەزوویی خۆی لە مەغریبی عەرەبی رابگەینێت، بەو پێیەی قاعیدە ئێستا چ لە رووی پێكهاتەییەوە چ لە رووی فیكرو بیروباوەڕە نەگۆڕەكەیەوە لە داعش رێكخراوترە. بەوپێیەی رەنگ بێت هێشتا قاعیدە لەسەر فەلسەفەو سیاسەتی كاری رێكخراوەیی خۆی ماوەتەوە، كە سیاسەت و فەلسەفەی «بن لادنیزمە» كە كار لەسەر بەئامانج گرتنی دوژمنی دوور وەك هێزە دەرەكییەكان لە خۆرهەڵاتی ناوەڕاست دەكاتە ئامانجی خۆی. بەمەش قاعیدە لەو ململانێیە فیكرییە جیهادییە براوە دەبێت، كە پێش چەند ساڵێك لە بەرامبەر فەلسەفە و فیكری دەوڵەتی ئیسلامیدا مەیدانەكەی بەجێهێشت.\nبە وتەی «بن واڵاس» وەزیری دەرەوەی ئاسایشی ئیتاڵیا، قاعیدە لە ئێستادا بە دوای دووبارەكردنەوەی سەركەوتنێكی تری هاوشێوەی هێرشەكەی 11ی سێپتەمبەرەوەیە. ئەمە ئاماژەیەكە بەوەی كە ئەو بێدەنگەییەی قاعیدە نیشانەی دەركەوتنەوەیەكی مەترسیدارە، بەڵام لە كوێ و بە چ شێوەیەك ئەمە داهاتوو ئەو پرسە یەكلایی دەكاتەوە.\nداعش لە ئێستادا وەك لیوس ریچادسن ئاماژەی پێدەكات، تەنها دەتوانێت بە دوای تۆڵە سەندنەوەو هەڵوێست وەرگرتنەوە بێت بۆ هێشتنەوەی رێكخراوەكەی، ئەگەرنا چیتر مەترسی ئەوەی لە ئارادا نەماوە مێژووەكەی پێنج ساڵی رابردوو دووبارە بكاتەوە. هەروەك چیتر لە عیراق نە مالكی لەسەر حوكم ماوەو لە سوریاش بەهاری عەرەبی پڕۆسەكەی خۆی تەواو كرد.\nلە بەشی یەكەمی ئەو نووسینەدا قسەیەكی ئالڤین تالفێرو هایدی تالفێرمان، لە كتێبی جەنگ و دژە جەنگدا هێنایەوە كە دەڵێن:» هەر سەردەمێك هۆكاری پەیدابوونی شێوەیەكی تایبەت بە بەرپاكردنی جەنگی خۆی دەبێت». داعش لێرەدا سەردەمی جەنگەكەی كۆتایی هات.\nحزبە نوێیەكان لە بەردەم قەیرانی نوێدا\nبەشی یەكەم ئەمڕۆ لە هەرێمی كوردستان حزبە سیاسییەكان بە قۆناغێكی ...


بە نرخترین یاریزانی جیهان نەیمارە\nلەچوارچێوەی ئەو هەڵسەنگاندنانەی ئەنجامدراون و هەریەک لە پێنج خولە گەورەکەی ئەورووپا: ئیسپانیا، ئینگلتەرا، ئەڵمانیا، ئیتاڵیا و فەڕەنسایان گرتووەتەوە، گرانترین یاریزان لە وەرزی گواستنەوەی هاوینەی یاریزاناندا، بە بڕی ٢١٠ ملیۆن و ٧٠٠ هەزار یورۆ، نەیماری یاریزانی بارسێلۆنا بوو.\nبەپێی راپۆرتی ''گرانترین یاریزانەکان تامانگی حوزەیرانی ٢٠١٧'' کە لەلایەن ناوەندی نێودەوڵەتی لێکۆڵینەوە وەرزشییەکانەوە ئامادەکراوە، گرانترین ئەو یاریزانانە دیارییکراوە کە لە هەریەک لە پێنج خولە گەورەکەی تۆپی پێی ئەورووپا: ئیسپانیا، ئینگلتەرا، ئەڵمانیا، ئیتاڵیا و فەڕەنسا یاریی دەکەن.\nناوەندەکە بەلەبەرچاوگرتنی هەریەک لە تەمەنی یاریزانەکە، ئەو ماوەیەی تاوەکو کۆتاییهاتنی گرێبەستەکەی ماوەتەوە، پێگە، ئەو ئەدایەی لەیانەکە نیشانیداوە، ئەو ئەدایەی لە هەڵبژاردەکەی نیشانیداوە، نرخ و بەهای یاریزانەکانی دیارییکردووە و بەو پێیەش نەیماری بەرازیلی کە لە گواستنەوەی زستانەدا بەهای ٢٤٦ ملیۆن و ٨٠٠ هەزار یورۆی هەبوو، بۆ ٢١٠ ملیۆن و ٧٠٠ هەزار دۆلار دابەزی. بەڵام هێشتاش بە بەهاترین یاریزانە لەسەر ئاستی جیهان.\nهاوکات کریستیانۆ رۆناڵدۆی پرتوگالی و یاریزانی یانەی ریاڵ مەدرید بە بەهای ١١٢ ملیۆن و ٤٠٠ هەزار یورۆ لەپێگەی حەوتەمەوە بۆ پێگەی ١١یەم، دابەزی.\nلیستی بە بەهاترین ١٥ یاریزان لە بازاڕە نێودەوڵەتییەکاندا بەم جۆرەیە:\n١. نەیمار (بارسێلۆنا) ٢١٠ ملیۆن و ٧٠٠ هەزار یورۆ\n٢. دێلێ ئالی (تۆتنهام) ١٥٥ ملیۆن و ١٠٠ هەزار یورۆ\n٣. هاری کەین (تۆتنهام) ١٥٣ ملیۆن و ٦٠٠ هەزار یورۆ\n٤. لیۆنێل میسی (بارسێلۆنا) ١٥١ ملیۆن و ٧٠٠ هەزار یورۆ\n٥. ئەنتۆنی گریزمان (ئەتلەتیکۆ مەدرید) ١٥٠ ملیۆن و ٣٠٠ هەزار یورۆ\n٦. لویس سوارێز (بارسێلۆنا) ١٤٠ ملیۆن و ٨٠٠ هەزار یورۆ\n٧. پاوڵ پۆگبا (مانچستەر یونایتد) ١٣٤ ملیۆن و ٣٠٠ هەزار یورۆ\n٨. گۆنزالۆ هیگواین (یوڤێنتوس) ١٢٠ ملیۆن و ٢٠٠ هەزار یورۆ\n٩. ئێدن هازارد (چێڵسی) ١١٧ ملیۆن و ٢٠٠ هەزار یورۆ\n١٠. پاوڵۆ دیبالا (یوڤێنتوس) ١١٥ ملیۆن و ٣٠٠ هەزار یورۆ\n١١. کریستیانۆ رۆناڵدۆ (ریاڵ مەدرید) ١١٢ ملیۆن و ٤٠٠ هەزار یورۆ\n١٢. کیڤن دی برۆین (مانچستەر سیتی) ١١٠ ملیۆن و ٥٠٠ هەزار یورۆ\n١٣. رۆمێلۆ لوکاکو (ئیڤەرتۆن) ١٠٥ ملیۆن و ٤٠٠ هەزار یورۆ\n١٤. رۆبەرت لیڤاندۆڤسکی (بایرن میونشن) ١٠٠ ملیۆن و ٦٠٠ هەزار یورۆ\n١٥. رەحیم ستێرلینگ (مانچستەر سیتی) ٩٨ ملیۆن و ٨٠٠ هەزار یورۆ


فلاش | ترێی زانست\nڤایرۆسی ئۆتۆران چەندین ساڵە کە ڤایرۆسی ئۆتۆران یەکێک لە بە ناوبانگترین و ناسراوترین مەترسیەکان بووە لە دنیای ئای‌تی. ئەو شتە دەگەڕێتە بۆ سەردەمی ویندۆز XP کاتێک بەکارهێنەرانی ناشارەزا بە CD-ROM دەهاتن بەرنامەیان دادەمەزراند. بژاردەی ئۆتۆران بوو بە ئامرازی سیخوڕی هەکێرەکان. ئێوە کاتێک سی‌دی، فلاش یان …\nهەڵەی write protect لەسەر ویندۆز لەوانەیە ئێوە لەگەڵ هەڵەیەک ڕووبەروو بنەوە بە نێوی هەڵەی write protect. کاتێک ئێوە دەتانهەوێت شتێک لەسەر فلاش یان مێمۆری کارتی خۆتان کۆپی بکەن ئەو هەڵە خۆی نیشان دەدات و ئێوە ناتوانن شت لەسەر فلاش کۆپی بکەن یان فلاش فۆرمەت بکەن. …\nزانینی چەند شتی پێویست پێش فۆرمەت‌کردنی فلەش مێمۆری\nهەمووی ئیوە دەزانن کە چۆن فلەشی خۆتان فۆرمەت بکەن. بەڵام پێشنیار دەکەم چاو لەم ڤیدیۆیە بکەن تاکوو بە باشی لەگەڵ شێوەی دروستی فۆرمەت‌کردن ئاشنا بن و هەروەها جیاوازی نێوان Quick Format و Full Format فێر بن و بتوانن بە شێوەی دروست فلەشی خۆتان فۆرمەت بکەن. …\nکۆپی فایلی ٤ گیگابایتی لەسەر فلەش مێموری\nئێمە کاتێک یەک فایلی ٤ گیگی یان زیاتر لە ٤ گیگمان هەبێت و بمانهەوێت لەسەر فلەش مێمۆری کۆپی بکەین دەبینین کە نابێت. 😮 بەڵام لەم ڤیدیۆیە پێتان نیشان دەدەم کە چۆن بتوانن ئەو کارەی بکەن. ئێمە پێویستە فایل سیستێمی فلەش بگۆڕین. جا ئەگەر نازانن فایل …


Isaiah 42 NIV – ئیشایا 42 KSS | Biblica\nIsaiah 42 NIV – ئیشایا 42 KSS\n1«ئەوەتا خزمەتکارەکەم، ئەوەی پشتیوانی دەکەم،\nهەڵبژاردەکەم کە پێی دڵشادم،\nدادپەروەری بۆ نەتەوەکان بەرپا دەکات.\n2هاوار ناکات و بانگ ناکات و\nدەنگی لە شەقامەکان نابیسترێت.\n3قامیشێکی کوتراو ناشکێنێت\nپڵیتەیەکی پرتەپرتکەر ناکوژێنێتەوە.\nبە ڕاستییەوە دادپەروەری دەردەخات.\n4نە ماندوو دەبێت و نە وردوخاش دەبێت\nتاکو ئەوەی لەسەر زەوی دادپەروەری بەرقەرار دەکات.\nدوورگەکان هیوایان بە فێرکردنەکانی ئەو دەبێت.»\n5خودای پەروەردگار، بەدیهێنەری ئاسمان و لێککەرەوەی،\nڕاخەری زەوی و ئەوەی لێی بەرهەم دێت،\nهەناسەی داوە بەو گەلەی لەسەریەتی،\nڕۆحیش بەوانەی هاتوچۆی تێدا دەکەن،\n6«من یەزدانم، بە ڕاستودروستی بانگم کردیت،\nجا دەستت دەگرم و دەتپارێزم،\nدەتکەمە پەیمان بۆ گەل و ڕووناکی بۆ نەتەوەکان.\n7بۆ ئەوەی چاوی نابیناکان بکەیتەوە،\nبۆ ئەوەی دیلەکان لە زیندان دەربهێنیت،\nلە بەندیخانەش دانیشتووان لە تاریکی.\n8«من یەزدانم، ئەمەیە ناوم و\nشکۆمەندی خۆم نادەمە کەسی دیکە و\nستایشم نادەمە بتە تاشراوەکان.\n9ببینن، ئەوەی لە ڕابردوو گوترا هاتە دی،\nئێستاش شتی نوێتان پێ ڕادەگەیەنم،\nپێش ئەوەی سەر دەربێنێت\nمن پێتانی دەڵێم.»\nگۆرانی ستایش بۆ یەزدان\n10ئەی ئەوانەی دادەبەزنە ناو دەریا و هەموو ئەوانەی تێیدان،\nدوورگەکان و دانیشتووانەکانیان،\nستایشیشی لەوپەڕی زەوییەوە.\n11با چۆڵەوانی و شارۆچکەکانی دەنگ بەرز بکەنەوە،\nگوندەکانی نشینگەی قێدار.\nبا دانیشتووانی سەلەع هاواری خۆشی بکەن،\nلە ترۆپکی چیاکانەوە هاوار بکەن.\n12با شکۆمەندی بە یەزدان بدەن،\nلە دوورگەکان ستایشی ڕابگەیەنن.\n13یەزدان وەک پاڵەوان دێتە دەرەوە،\nوەک جەنگاوەر دڵگەرمی دەهەژێت،\nهاوار دەکات و نەعرەتەی جەنگ دەکێشێت،\nبەسەر دوژمنانیدا سەردەکەوێت.\n14«زۆر دەمێکە کپ بووم،\nبێدەنگ بووم و دانم بە خۆمدا گرت.\nبەڵام ئێستا وەک ژنێک کە منداڵی ببێت دەقیژێنم،\nهەناسە دەدەم و هەناسە هەڵدەکێشم پێکەوە.\n15چیا و گردەکان تێکدەدەم،\nهەموو گیاوگوڵیان وشک دەکەم.\nڕووبار دەکەمە دوورگە و\nگۆلاوەکان وشک دەکەم.\n16نابیناکان بە ڕێگایەکدا دەبەم شارەزای نەبن،\nبە ڕێچکەیەکدا هاتوچۆیان پێ دەکەم کە نایزانن،\nتاریکی لەبەردەمیاندا دەکەم بە ڕووناکی،\nڕێگا خوارەکانیش بە ڕاستە ڕێ.\nئەم شتانە دەکەم و\n17بەڵام ئەوانەی پشت بە بتی داڕێژراو دەبەستن،\nئەوانەی بە پەیکەری داتاشراو دەڵێن، ”ئێوە خوداوەندی ئێمەن،“\nبەرەو دواوە دەگەڕێنەوە و بە تەواوی شەرمەزار دەبن.\nئیسرائیلی کوێر و کەڕ\n18«ئەی کەڕەکان گوێ بگرن!\nئەی کوێرەکان سەیر بکەن بۆ ئەوەی ببینن!\n19کێ کوێرە تەنها بەندەکەم42:19 مەبەست لە گەلی ئیسرائیل و پێغەمبەرەکانە. نەبێت،\nیان کەڕە وەک نێردراوەکەم کە دەینێرم؟\nکێ کوێرە وەک ئەوەی تەواوە و\nکوێرە وەک بەندەی یەزدان؟\n20زۆرت بینیوە و سەرنجت نەداوە،\nگوێیەکانت کراونەتەوە و نەتبیستووە.»\n21یەزدان دڵخۆشە لە پێناوی ڕاستودروستی خۆی،\nفێرکردنەکانی خۆی بە گەورە دادەنێت و ڕێزی لێ دەگرێت.\n22بەڵام ئەو گەلێکی تاڵانکراو و ڕووتکراوەیە\nهەموو کەوتوونەتە چاڵەوە،\nلە بەندیخانەکان خۆیان شاردووەتەوە،\nبوون بە تاڵانی و کەس فریایان نەکەوت،\nڕووتکرانەوە و کەس نەبوو بڵێت، «دەست بگێڕەوە!»\n23کێ لە ئێوە گوێ لەمە دەگرێت\nگوێ شل دەکات و هەتا کۆتایی دەبیستێت؟\n24کێ یاقوبی دایە دەست ڕووتکردنەوە و\nئیسرائیلیش بۆ تاڵانکاران؟\nئایا یەزدان نییە\nکە گوناهمان دەرهەقی کرد و\nنەیانویست ڕێگاکانی بگرنەبەر و\nگوێیان لە فێرکردنەکانی نەگرت؟\n25ئیتر گڕی تووڕەیی خۆی بەسەردا ڕشتن،\nبە جەنگێکی سەخت،\nلە هەموو لایەکەوە گڕی تێبەردان، بەڵام پێیان نەزانی،\nسووتاندنی، بەڵام نەچووە مێشکیانەوە.\nKSS : ئیشایا 42


مارسێل بڕۆست و نامەکانی – سه‌رده‌م\nمارسێل بڕۆست و نامەکانی\nئامادەکردنی: باوکی ڕەهەند\nکتێبێکی گرنگ دەربارەی نامەکانی مارسێل برۆست، بەو هیوایەی ئەم کتێبە بکرێت بە کوردی.\nلە سەرەتای ئەم ساڵدا، لە کتێبێکی قەبەدا، بەشێکی زۆری نامەکانی نووسەری فەرەنسی بەناوبانگ “مارسێل برۆست 1871-1922” لەلایەن دەزگای (ئەلرافیدەین)ەوە بڵاوکراوەتەوە و ربیع ساڵح وەریگێڕاوە بۆ عەرەبی. ئەم نامانە یارمەتی خوێنەر دەدەن، پەی بە هەندێک لایەنی شاراوەی ژیانی برۆست ببات کە یەکێکە لەو ناوە دیارانەی شۆڕشی لە بواری ڕۆمانی جیهانیدا بەرپاکرد و تا ئێستاش، کاریگەرییەکەی بەسەر ئەو کەسانەوە هەیە کە رۆمان دەنووسن. جگە لەوە ئەم نامانە دەکرێت هەندێک لایەنی ئاڵۆز و نادیاری رۆمانی (گەڕان بە دوای زەمەنی لەدەستچودا) ڕوونبکەنەوە. ئاشکرایە شاکاری گەڕان بە دوای زەمەنی لەدەستچودا، ڕۆمانێکی هێند مەزنە، برۆست هەر لە تەمەنی لاویەتییەوە تا ساتەوەختی مردنی بە نەخۆشی ڕەبۆ، بەو رۆمانەوە سەرقاڵ بووە.\nبرۆست لە مانگی تشرینی یەکەمی ساڵی 1912، بە ئاشکرا دەستیکرد بە قسەکردن لەسەر پرۆژە گەورەکەی (گەڕان بە دوای زەمەنی لەدەستچوو)، بێگومان بە ماوەیەکی زۆر پێش ئەو بەروارە، دەستی کردبوو بە نووسینی ڕۆمانەکەی، لە نامەیەکدا کە ساڵی 1905 بۆ ئەنتوان بیسکۆ-ی هاوڕێی نووسیویەتی دەڵێت: (سەدان کاراکتەری رۆمان و بیرۆکە، لێمدەپاڕێنەوە، لە کارێکدا بەرجەستەیان بکەم). بەڵام زۆر گومانی لە ماهییەتی (پرۆژەکەی) بوو کە کاری لەسەر دەکرد. لە مانگی ئایاری ساڵی 1908، نامەیەک دەنووسێت و جەخت لەوە دەکاتەوە کە گەیشتووە بەو شێوازەی دەیەوێت کارەکەی پێبنووسێتەوەو دەڵێت: (پرۆژە ئەدەبییەکەم خەریکە شێوازی کۆتایی وەردەگرێت کە بریتییە لە کورتە چیرۆکی درێژ).\nمارسیل برۆست ساڵی 1913 بەشی یەکەمی ڕۆمانەکەی لەسەر حسابی خۆی بڵاوکردەوە. پێش ئەوە، ناردی بۆ (المجلە الفرنسیە الجدیدە) کە دواتر دەبێت بە (گالیمار)، بەڵام لیژنەی هەڵسەنگاندن کە ئەندرێ جید سەرۆکەکەی بوو، ڕۆمانەکەیان ڕەتکردەوە. ساڵانێک دوای ئەوە ئەندرێ جید دەڵێت ئەو ڕەتکردنەوەیە خراپترین هەڵەی ئەدەبی بوو لە ژیانمدا ئەنجاممدا. برۆست لە نامەکانی بۆ هاوڕێ و برادەرەکانی، هەوڵێکی زۆر دەدات بۆ ڕوونکردنەوەی ڕۆمانەکەی، لەو نامانەدا جەخت لەسەر ئەوە دەکاتەوە کە نایەوێت بە هیچ جۆرێک لە بلزاک، سەتەندال، دیکنز و جۆن ڕۆسکین بچێت. بەڵکو دەیەوێت لە پرۆسەی نووسیندا، رێگایەکی تایبەت بە خۆی بدۆزێتەوە. رێگایەک لە سەرەتاکەیدا خوێنەر دووچاری شۆک بکات، وەلێ دواتر ئەوەندەی پێناچێت خوێنەر لەسەر رادێت و پێی ئاشنادەبێت.\nبرۆست ساڵی 1919 خەڵاتی کۆنکۆر بەدەستدەهێنێت، ئەو بەوپەڕی خۆشحاڵییەوە خەڵاتەکە وەردەگرێت، چونکە بەلایەوە داننانبوو بە خودی خۆی و کارەکانیدا، ئەمە دوای ئەوەی بۆ چەندین ساڵ، تاڵاوی پشتگۆخستن و پەراوێزخستنی چەشتبوو. بەڵام زۆری نەخایاند لەلایەن چەندین قەڵەمبەدەستەوە هێرشی کرایەسەر و ڕەخنەباران کرا بەوەی ئەو شایەنی وەرگرتنی ئەو خەڵاتە نییە، چونکە ئەو (کەسێکی پیر و نەخۆشە و لە سەرەمەرگدایە). هەندێکی دیکە پڕوپاگەندەی ئەوەیان بڵاوکردەوە برۆست ئەو خەڵاتەی وەرنەدەگرت، ئەگەر بە واستەی هەندێک لە هاوڕێکانی نەبوایە. ئەمە برۆستی زۆر دڵتەنگ و ناموراد کرد. ڕەنگە هەر لەبەر ئەم هۆکارەشبێت، ئەو نامانەی لەو کاتەدا و پێش مردنەکەی نووسیویەتی، پڕ پڕن لە خەم و ناسۆری، بەتایبەتی هەر لەو کاتەدا، نەخۆشی زۆری بۆ هێنابوو، لە پەلوپۆی خستبوو. لە زیاد لە نامەیەکدا، بێزاری خۆی دەردەبڕێت بەوەی تا چەند دێڕێک دەنووسێت، زۆر هیلاک و مادوو دەبێت. لەبەر ئەوە نەیتوانیوە زۆرێک لە نامەکانی تەواو بکات. لە کۆتا نامەی کە ساڵی 1922 بۆ هێنری دوڤینوا نووسیویەتی، لەکۆتایی نامەکەیدا دەڵێت: (ئێستا ئیدی دەبێت رازیبیت بە بێدەنگی من، جگە لە بێدەنگی هیچی دیکە نییە. هەوڵدە وەک من بکەیت…).\nئەو حەزی لێ نەبوو تێکەڵ بە خەڵک ببێت، نەخۆشی (ڕەبۆ) ناچاریکرد بە تەواوی لە جیهان داببڕێت، ئەمە جگە لەوەی مردنی باوکی و پاشان مردنی دایکی کە زۆر هۆگری بوو، وایانکرد زیاتر گۆشەگیر و تەنها بکەوێت. لە دوای ئەو ماوەیە، لە نامەیەکدا دەنووسێت: (ئێستا من ژیان، تەنانەت لە بچوکترین وردەکارییە ئاساییەکانی، بەناخۆش و بێزارکەر دەبینم. ئەوانی دیکە هیوا و ئاوات یان ئامانجیان هەیە، ئەو هیوا و ئامانجە وایان لێدەکات ژیانیان خۆشبووێت و پێشوازی لێبکەن. بەڵام من نە هیوام هەیە نە ئامانجێک بۆی تێبکۆشم. ئەوەی هەمە و نیمە، ژیانی خێزانیم بوو، کە بۆ هەتا هەتایە تێکشکا). لە نامەیەکی دیکەدا دەڵێت: (لەو کاتەوەی دایکم کۆچی دوایی کردووە، ژیان هیچ ئامانجێکی نەماوە، هیچ جوانییەکی نەماوە، هیچ خۆشییەکی نەماوە، هیچ دڵدانەوەیەکی نەماوە. دایکم تەنها ئامانجی ژیانم بوو، تەنها خۆشەویستم بوو، تەنها کەس بوو دڵی ڕادەگرتم، جگە لەو کەسی دیکەم نییە). برۆست هێند تەنها بووە، هیوای خواستووە لە جیهان دوورکەوێتەوە و لە دێرێکی گەورەدا بژی، تا زۆرێک لەو بیرۆکانە بنووسێتەوە کە لەسەریدا دێن و دەچن).\nنامەکان دەرفەتی ئەوە دەبەخشن، هەندێک لایەنی سۆزداری لە ژیانی برۆستدا بخوێنینەوە، لەوانە هۆگر و شەیدابوونی بە خانم “لویزا دی مۆراند”ی هاوڕێی. برۆست لەگەڵ ئەو خانمەدا، ژمارەیەکی زۆر نامەی ئاڵوگۆڕ کردووە، لە نامەیەکیدا دەڵێت: (من لە هەموو شتێ بێبەشم، لە هەوای پاک، لە روناکی رۆژ، لە ئەنجامدانی هەر کارێک، لەهەر خۆشییەک، بە کورتییەکەی من لە خودی ژیان بێبەشم). لە نامەیەکی دیکەدا بۆ ئەو خانمە دەڵێت: (هەموو ژیانم، نەک تەنها گەنجییەتم، بە هەدەر دەڕوات. لەبەر ئەوە من بە هەموو پێشنیارێک یان چارەسەرێک ڕازیم کە وا بکات بتوانم بۆ ماوەیەکی زۆر، چەندین جاری یەک لە دوای یەک بتبینم). بەڵام لەگەڵ ئەو هەمو پەرۆشی و هۆگربوونەدا، کەچی پاشەکشە لەو پەیوەندییە دەکات، بۆچی؟ بۆ ئەوەی ناپاکی لەو هاوڕێیەی نەکات کە لەگەڵ خانم لویزا دی مراند بووەو دەڵێت: (من مردن بە باشتر دەزانم لەوەی لەو ئافرەتە نزیکببمەوە کە هاوڕێ هەست ناسکەکەم عاشقی بووە).\nحەسونە ئەلمێباحی، ایلاف، 12 ئازار، 2019\nئوسامە فاروق، www.almodon.com ، 31-3-2019


ئێوارەی ئەمڕۆ لەدوكانێكی نزیك ماڵی خۆمان ویستم هەندێك پێویستی بكڕم، پیرەمێردێك هات (نەمدەناسی) وتی بای تەنها 3 هەزار ئاردم بۆ بكێشە كە دەیكرد 5 كیلۆ ئارد! زۆر بەبێنازیی گۆتی ئاخر كەی ئەمە حوكمڕانییە، نە موچەمان دەدەنێ و نە شتێكیش هەیە پێی بژین!! بەكابرای دوكاندارم وت فەردەیەك ئارد بدەرە خاڵەو من بۆی دەبەمەوە. خاڵە زۆر بەعیززەت بوو، نیگەران بوو لەو قسەیەی من كردم، هەرچەند وتم برازای تۆم و پارەكەی ئەوەندە نییە، بەڵام رازی نەبوو. نەشم ویست زۆری لێبكەم، نەوەك ئازاری دەرونیی بدەم.\nئەو چیرۆكە نمونەیەكی بچوككراوەی ئەم دۆخە نەخوازراو پڕ ئازارەی خەڵكی كوردستانە، كە ئەم حكومەتە بێبەرنامەو لەرزۆكە نە موچەی خەڵك دەدات و نەهیچ پلانێكی دیارە. دەرگای لەسەر خەڵك داخستوەو داواش دەكات دەممان داخەین!\nئاخر ئێوە وتتان ئێمە نەوت دەفرۆشین و مانگانە هەر خێزانێك بەستەیەك دۆلاری بۆ لەزەرفێكدا رەوانەی ماڵەوە دەكەین! ئەی ئێوە نەتانگوت عیراق موفلیسەو ماوەیەكی دیكەیە ئەگەر ئاو نەیبات هوڕەی بیابان دەیسوتێنێت؟ ئەی بۆ ئێستا وەك سواڵكەر خەبەری ناردنی پارەكەی بەغدا (خەبەر عاجیل) وەك موژدە بەخەڵكی دەفرۆشنەوە؟ ئەوانەیشی كە باسی موچەی كابانی ماڵ و بیمەی بێكاریان دەكرد، جارێك دەركران لەحكومەت كەچی ئێستا بونەتە عەڕابی پینەكردن و درۆ، كورد وتەنی عوزریان لە قەباحەتیان گەورەترە.\nدیمەنی ئەو پیاوە پیرە زۆر بەئازار بوو، وتم تۆ بڵێی ئەم دەسەڵاتە عەقلی بەوەدا بشكێت لەبری گرتنی رۆژنامەنوسێك كە داوای موچەی ئەو پیاوە پیرەو فەرمانبەرانی كردووە بچێت ئاشتی هەورامیی دەستگیربكات كە قۆڵی ئەم میللەتەی بڕی و هەر رۆژە درۆیەكی دەكرد، وەك پەرلەمانتارێك وتى درۆزنی وا لەتاریخ نەبووە نييه! یان ئەوانە بگرێت كە سامانی سەرزەوی و ژێر زەویان هەڕاجكردو تەسلیم بە توركیایان كرد! ئەی ئەوانەی رۆژانە لەسنورەكان خواردن و خۆراكی ئێكسپایەر لەوڵاتان دەهێنن و دەرخواردی ئەم میللەتەی دەدەن! ئاخر ئەم دەسەڵاتە بەم هەموو گەندەڵیی و ناعەدالەتیی و غەدرە شەرم نەیگرێت، تۆ بڵێی بە نوسینی رۆژنامەنوسێك لەسەر تۆڕی كۆمەڵایەتی تەریقبێتەوە؟ ئەی ئەگەر دوعای پیرەمێردێكی خێر لەخۆ نەدیو نەتانگرێت كە پارەی فەردەیەك ئاردی نییەو بەعیززەتەوەو بەسكی برسیەوە سەركەچناكات، نوسین و پۆستێكی فەیسبوك دەتانگرێت؟!\nمن نازانم بۆ بیرێك لەخۆ چاككردن ناكەنەوە، تۆبڵێی لەمێژوودا ئەوانەی ئازاری میللەتەكانی خۆیان دا كۆتاییەكەیان زۆر باش بوبێت؟ یان ئێمە عەرەب و توركی شاخستانین! ئەی نەوتراوە زوڵم و ستەم لەئەستوریدا دەپسێت؟\nتۆ بڵێی ئەو مێژووە بشێوێ؟\nهەتا مام مابوو\nدوو وانەى نزیک بۆ نەمریی\nکورد لە باکوور گیرفانى خاڵى و دەستى پڕ\nکێ لەلاسەنگی حوكمڕانی بەپرسە


قوربانیانی فاڵ و جادوو؛ چیرۆكی ئەوانەی گیرفانیان بەتاڵ كرد و هیچیان دەستنەكەوت - پەرەگراف\nوێنەكە وەرگیراوەو كوردستان نییە.\nئاراس دوو ساڵ بەڕێی فاڵچی و ساحیرەكانەوە بوو، هەرجارە و بەبڕە پارەیەكی زۆر، ئومێدی گەڕانەوەی خۆشەویستەكەی پێدەدرا، بەڵام جگە لە ماندوێتی و بارێكی خراپی دەرونی، هیچی نەچنییەوە.\nخۆشەویستەكەی ئاراس، بەهۆی كێشەیەكەوە لێی جیابۆتەوە، ئەویش كە زۆر هۆگری بووە، نەیتوانیوە بەبێ هەوڵدان بۆ گەڕانەوەی دابنیشێت، بۆیە بە ڕاوێژی هاوڕێیەكانی، ڕێی نوشتە و جادوی بۆ بەدیهێنانی خەونەكەی بەباش زانی.\n"لەماوەی دوو ساڵدا سەردانی زۆر ساحیر و فاڵچیم كرد، هەموو جارێك نوشتە یان كارێكیان بۆ دەكردم بە 600 دۆلار" ئاراس كە گەنجێكی تەمەن 25 ساڵی دانیشتوی شاری هەولێرە، بۆ پەرەگراف وای وت.\nلەو ماوەیەدا، ئاراس بە بڕی جیاواز پارەی خەرجكردووە، تائێستا نزیكەی دەفتەرێك دۆلاری لە گەڕانەوەی خۆشەویستەكەیدا بە فیڕۆ چووە، وەك خۆی دەڵێت.\n"نوشتەم دەكرد و دەمهێنایەوە تا لەژێر گڵدا بیشارمەوە، زۆر چاوەڕێی ڕودانی گۆڕانكارییەك بوم، بەڵام هیچ سودی نەبوو" ئەو دانبەوەدا دەنێت هەموو جارێك بە فێڵ و جادویەكی نوێ هەڵخەڵەتێنراوە.\nنوشتە و فاڵ و جادوو، مێژوویەكی زۆر كۆنی هەیە و لە هەموو كۆمەڵگەكاندا هەیە، بەڵام بە جۆر و شێوازی جیاواز.\nسارا-ی تەمەن 30 ساڵ، یەكێكە لە قوربانیانی جادوو، دووجار نوشتەی كردووە بە دوو نرخی جیاواز، یەكەمیان بە 120 هەزار دینار و دوەمیشیان بە 500 هەزار دینار، ئەنجامەكەیشی هیچ نەبووە.\n"بەهۆی نەگونجانم لەگەڵ مێردەكەم لێی جیابومەوە، ناڕەحەتی و نەهامەتی زۆرم دی، بڕیارمدا نوشتە بكەم بۆ ئەوەی جارێكیتر چانسم هەبێت".\nسارا، كە دانیشتوی كەلارە و فەرمانبەرە بۆ پەرەگراف وتی "ساحیرەكە یان داوای وێنەی ئەو كەسە دەكات یان پارچە قوماشێكی كەسەكە، یاخود داوای مەڕێكی دەكرد تا بە خوێنەكەی لەسەر وەرەقەیەك بنوسێت، دواتر دەیوت نوشتەكە لەژێر گڵدا بشارەوە یان بەدەرزییەك بەخۆتیەوە هەڵواسە".\nئەو كەسانەی وەك سارا بەڕێی جادوگەرانەوە بوون، نەك بە هیچ ئەنجامێك نەگەیشتن، بەڵكو ڕوبەڕوی كێشە و بارێكی ناجێگری دەرونییش بوونەوە.\nسامان سیوەیلی، پزیشكی دەرونی بۆ پەرەگراف وتی "ئەو كەسانەی پەنا بۆ ئەو حاڵەتانە دەبەن لە تەنگەژەیەكی تونددا دەژین و هاوسەنگی دەرونییان لەدەستدەدەن، هیچ واقیعێك ناگۆڕێت بۆ ئەوەی بە ئامانجەكەی بگات، لەگەڵ ئەوەدا پارەكەشی بە فیڕۆ دەچێت".\nمەترسی جادوو لەسەر خەڵك، ئەو كەسانەیە پێی هەڵدەخەڵەتێن و بەڵێنی گەورەیان پێدەدرێت، دواتر هیچ دەرناكەوێت و لەوكاتەشدا وەك سیوەیلی باسیكرد، زیاتر هەست بە ڕوخان دەكەن بەوپێیەی ناگەن بە ئامانج.\nئەو دەرونناسە پێیوایە، ڕێگەی چارەسەری ئەو كێشەیە؛ هۆشیاركردنەوەی خەڵكە، بۆ ئەوەش پێویستە دامودەزگاكانی حكومەت، ڕێكاری گونجاو بگرنەبەر و هەر جێگایەك ئەو كارانەی تێدا دەكرێت دابخرێت.\nفاڵ و نوشتە، ئەگەر لای هەندێك بۆ چارەسەری كێشە و ئاشتەوایی بێت، ئەوا زۆرێك لە خەڵكیش بۆ تۆڵەسەندنەوە یان دروستكردنی كاریگەریی خراپ لەسەر كەسێكی تر پەنای بۆ دەبەن.\nئامینە، ژنێكی دانیشتوی گەرمیانەو تەمەنی 50 ساڵە، هیچ كاتێك كێشەی نەبووە لە خەرجكردنی پارە لە نوشتەدا، چونكە پارەدارە و ئەوەی دەیویست "تا براكەم لە براژنم جیابێتەوە، پارەی زۆرم بە نوشتە و جادوو داوە، بەڵام كاتێك براژنم بە جادووەكەی زانیوە، بەتاڵی كردۆتەوە و سەری نەگرتووە".\nبراوەی نوشتە و جادوو، ئەو كەسانەن بە خۆڕایی و بەبێ ماندوبون پارەیان دەستدەكەوێت، بەشێك لە جادوگەر و فاڵچیی، هەمیشە ئومێدی كێشەی زیاتر دەخوازن تا بازاڕیان گەرمتر بێت.\nنادر عەلی، لە شاری سلێمانی دادەنیشێت و چەند ساڵێكە سەرقاڵی نوشتە و فاڵە، "ڕۆژانە زیاد لە 10 كەس سەردانمان دەكەن بۆ داواكردنی نوشتە، كە هەشت لەو كەسانە لە ژنان و كچانن".\nئەو كێشانەی ڕوبەڕوی نادر بۆتەوە، تا نوشتە و فاڵیان بۆ بگرێتەوە هەمەجۆر بون، لەوانە "سەردانی ژنان بۆ خۆشەویست بونیانە لای مێردەكانیان، یان كوڕێكیان خۆشدەوێت و بۆیان نابێت".\nنادر وتی "پیاوانیش دەیانەوێت بە خۆشەویستەكانیان بگەن یان قوتابی دەیەوێت لە خوێندندا نمرەی زۆر بهێنێت و سەركەوتوو بێت بۆیە نوشتەكە دەكات".\nگەورەترین دژایەتی نوشتە و جادوو، ئایین و ئەو ڕێكارانەیە كە شەریعەتی ئیسلام دایناوە، لەنێو ئەو ئایینەدا نەك جێی نابێتەوە، بەڵكو سزایشی لەسەرە.\nد.ئەحمەد وەرتێ، مامۆستای ئایینی بە پەرەگراف-ی وت " ئەو كەسانەی سەردانی ساحیرەكان دەكەن بۆ ماوەی 40 ڕۆژ هیچ ڕۆژو و نوێژێكیان قبوڵ نییە".\n"تەنیا ئەو دوعایە ڕێگەپێدراوە خۆت بۆ خۆتی بكەی نەك لە ڕێگەی ساحیرو مەلاو فاڵچیەكانەوە داوابكرێت".\nوەرتێ نایشارێتەوە نوشتە بونی هەیە، "تەنانەت لەسەردەمی پەیامبەری ئیسلامدا لە محەمەد (د.خ) كراوە و نەیتوانیوە بەڕێگەدا بڕوات و لە جێگەدا كەوتووە".\nنوشتە كێشەی كۆمەڵایەتی لێدەكەوێتەوە، هەندێك كەس كە بڕوایان پێی هەیە، وایدەبینن هەر كێشەیەك ڕوبەڕویان ببێتەوە پەیوەندی هەیە بە فاڵ و جادووەوە.\nئاڤان تەمەنی 24 ساڵە و هاوسەرگیری كردووە، دەڵێت لەلایەن خزمێكیەوە نوشتەی لێكراوە، چونكە لەگەڵ مێردەكەیدا كێشەی هەیە و هەمیشە دڵی تەنگە.\n"كچێك داوای خۆشەویستی لەمێردەكەم كردوە، گومان دەكەم ئەو منی لەپێش چاوی مێردەكەم خستبێت لەڕێی نوشتەوە".\nلە هەرێمی كوردستان و عێراق، یاسایەكی تایبەت بە قەدەغەی نوشتە و سیحر و جادوو نیە، بۆیە بەپێی یاساكانی تری سزادان و وەك بەشێك لە فێڵ و هەڵخەڵەتاندن، مامەڵە لەگەڵ ئەو كەیسەدا دەكرێت.\nسەركەوت ئەحمەد، وتەبێژی پۆلیسی پارێزگای سلێمانی بۆ پەرەگراف وتی "تائێستا نوشتە و جادوو حاڵەتە و نەبوەتە دیاردە، چەند بەناو شێخ و مەلایەكمان دەستگیركردوە بەناوی نوشتەوە خەڵكیان فریوداوە، سەرباری ئەوەش دەستدرێژییان كردوەتە سەر ژنان".\nهێزە ئەمنییەكانی هەرێم، لە نێویاندا پۆلیس، هەر سكاڵایەكیان لە داواكاری گشتییەوە ئاڕاستە بكرێت، بەدواداچونی بۆ دەكەن و داواكراوان دەستگیر دەكەن.\nسەركەوت ئەحمەد ئاگاداری هاوڵاتیانی كردەوە لە هەر جێگایەك گومانیان هەبوو، لە فێڵ و هەڵخەڵەتاندن، بەناوی نوشتە و فاڵەوە، ئەوا دەزگاكانی پۆلیس ئاگادار بكەنەوە تا شوێنەكە دابخات.


ڕەخنەی تووند لە پۆلیسی ئاسایشی سوید دەگیرێت - Radio Sweden Kurdish - Radyoya Swêdê - ڕادیۆی سوید | Sveriges Radio\nڕەخنەی تووند لە پۆلیسی ئاسایشی سوید دەگیرێت\nبڵاو کرایه‌وه torsdag 6 april kl 11.33\nسێپۆ ڕایگەیاندووە کە ئەوان هەڵەیان نەکردووە\nپۆلیسی ئاسایشی سوید هەڕەشەی لە ژنێکی کردووە کە ئەگەر زانیاری لەسەر پیاوەکەی نەدات ئەوا لە سوید دەریکەن.\nدادگایی ئەوە پیاوە تەمەن ٣٠ ساڵەی کە بە گومانی هەوڵی کوشتن لە ڕێگەی سوتانەوە ئەمڕۆ لە دادگای سەرەتایی مالموێ (Malmö tingsrätt) بەردەوامە.\nئەو پیاوە گومانی سوتانی بارەگایی شیعەکانی لە شاری مالموێ لەسەرە. هاوکات ئاماژە بەوە کراوە کە پۆلیسی ئاسایشی سوید (Säpo) بۆ دەستکەوتنی زانیاری لەسەر ئەو پیاوە گومان لەسەرە، فشاریان خستۆتە سەر ژنی ئەوپیاوە کە زانیاری بدات. جێی باسە داواکاری گشتی پێیوایە کە ئەو پیاوە ئەندامی ڕێکخراوی تیرۆستی دەوڵەتی ئیسلامی بە داعش (IS) ناسراوە.\nلە لێپرسینەوە سەرەتاییەکاندا کە ئێستا بە فەرمی کراون و لە دادگاییەکەدا بەکار دەهێنرێن هاتووە، کە پۆلیسی ئاسایشی سوید لە کاتی لێپرسینەوەدا زەختی لە ژنی ئەو پیاوە کردووە کە ئەگەر ئەو زانیاریانەی لەسەر پیاوەکەی دەیزانێ بە پۆلیسی ئاسایشی سویدی نەدات ئەو ناتوانێت لە سوید بمێنێتەوە.\nلە پرۆتۆکۆڵی لێپرسینەوەکەدا نەهاتووە کە ژنەکە زانیاری پێدراوە کە پێویست ناکات وەڵامی پرسیاری پۆلیس بداتەوە. هەروەها کە مرۆڤ ناچار نییە شایەتی لەسەر کەس وکاری خۆی بدات.\nبەشی هەواڵەکانی ڕادیۆی سوید ئێکۆت بابەتەکەی خستۆتە بەردەست تۆماس ئوهلسۆن کە پارێزەر، ئوهلسۆن بە ئێکۆت ڕاگەیاندووە کە پۆلیسی ئاسایشی سوید ژنەکەیان بەهەڵەدا بردوو و سوودیان لەوە وەرگرتووە کە سێپۆ دەتوانێت داوای دەرکری خەڵکی لە سوید بکات.\nلە بەرمبەردا پۆلیسی ئاسایشی سوید ڕایگەیاندووە کە ئەوان هیچ هەڵەیەکیان نەکردووە و بە پێی یاسا هەنگاو دەنێن. هاوکات ئەو لێکۆڵینەوانەی کە پۆلیسی ئاسایشی سوید ئەنجامی دەدەن زۆر زەحمەتن و جێگەی مەترسیشن.\nدەتوانیت گویبیستی درێژەی بابەتەکە بیت.!


ناوچە (DNS) - ویکیپیدیا، ئینسایکڵۆپیدیای ئازاد\nناوچەی DNS (بە ئینگلیزی: DNS Zone) بەشێک لە ناوخانە (namespace) -ی سیستەمی جیھانیی ناوی پاوانە کە بەرپرسیارەتیی بەڕێوەبردنی ڕادەست کراوە.\nناوخانەی DNS بەھۆی RFC 1034 و RFC 1035 -ەوە پێناسە کراوە. ئەو ناوخانەیە لە شێوازێکی دار-ئاسای زنجیرەپلیکانەییدا دابەشکراوەتە سەر پاوانگەلی ئاست-خوارتری یەکلەسەریەک کە وەکوو ڕیزێکی پێچەوانە-یەکەمایەتیپێدراو لە ناوەکان (بە یەکەمایەتیی بەرەوخوار، لە ڕاستەوە بۆ چەپ، ھەر ئاست بە خاڵێک لە ئاستی سەرتر جیا دەکرێتەوە، بۆ نموونە، sub-b.sub-a.example.com) سەروبەریان پێدراوە.\nلە ڕووی کارگێڕییەوە، ھەر ئاست یان گرێ لە زنجیرەپلیکانەکەدا نیشاندەری سنوورێکی دەسەڵاتدارییە بۆ بەڕێوەبردنی ناوخانەکە. دەسەڵاتی سەر ھەریەک لە ئاستەکانی ھەریەک لە لقەکانی داری ناوخانەکە ڕادەستی بنکە یان ڕێکخراوەیەک (وەکوو تۆمارگەی پاوانی ئاست-سەری وڵات، یان وەکوو کۆمپانیا یان تاکێک کە مافی بەکارھێنانی ژێر-پاوانێک لە سیستەمەکەی کڕیوە) کراوە. بە ئەم بەشانەی سیستەمی ناوی پاوان دەوترێ "ناوچە". لەوانەیە ناوچەیەک تەنھا داگری یەک پاوان بێ، یان دەشتوانێ لە زۆر پاوان و ژێر-پاوان پێک ھاتبێ. بەڕێوەبەری ھەر ناوچەیەکیش، بە نۆبەی خۆی، بۆی ھەیە دەسەڵاتی سەر بەشەکانی ناوچەکەی خۆی بسپێرێتە کەسانی تر.\nناوچەی ڕیشە و پاوانە ئاست-سەرەکان[دەستکاری]\nلە سەرترین ئاستی خۆیدا، سیستەمی جیھانیی ناوی پاوان بریتییە لە تەنھا یەک ناوچە، ناوچەی ڕیشە. ئەم ناوچەیە بێناوە و زۆرتر لەلایەن یەک دانە خاڵەوە (".") لە زنجیرەپلیکانەکەدا نوێنەرایەتیی دەکرێ. ئێستاکە، ١٣ ڕاژەکاری ناو کە لە سەرانسەری جیھاندا بڵاون کار بۆ ناوچەی ڕیشە دەکەن. ناوچەی ڕیشە داگری ھەموو پاوانە ئاست-سەرەکانە.\nپاوانەکانی ئاستی دووھەم[دەستکاری]\nزۆرێک لە تۆمارگە ئاست-سەرەکان دەرگەی ناوخانەکەیان بۆ تۆمارکردنی پاوانەکانی ئاستی دووھەم لە ھەمووان کردۆتەوە. ھەر تۆمارکردنێک پارێزگاریکردن لە ژێرخانێکی تەکنیکی و کارگێڕی بۆ بەڕێوەبردنی بەرپرسایەتیی ناوچەکەی دەخاتە ئەستۆی تۆمارکەرەوە. بەڕێوەبردنی ناوچە، سپاردنی پاوانگەلی ئاست-خوارتر بە کەسانی دیکەش لەخۆ دەگرێ. ھەر سپاردنێکیش بە واتای دانی دەسەڵاتی بێسنوور بەسەر پاوانە ڕادەستکراوەکەیە.\nوەرگیراو لە «https://ckb.wikipedia.org/w/index.php?title=ناوچە_(DNS)&oldid=837247»\nئەم پەڕەیە دواجار لە ١٤:٠٨ی ١١ی ئەیلوولی ٢٠٢١ نوێ کراوەتەوە.